text:
Union List of Artist Names
L'Union List of Artist Names (ULAN) o l'é 'na bànca dæti de bàdda in sciâ Ræ, gestîa da-o Getty Research Institute dêuviàndo 'n vocabolâio controlòu, o quæ, into 2018, o conprendéiva ciù de 300.000 artìsti e 720.000 nómmi pe quésti, coscì cómme âtre informaçioîn in scî mæximi artìsti[1]. I nómmi ULAN pêuan êse nómmi pròppi, cognómmi, nómmi fâsi, variànte òrtogràfiche, nómmi in vàrie léngoe e nómmi che són càngiæ co-o ténpo, prezénpio nómmi da maiézzo. Tra quésti nómmi, de sòlito ghe n'é un ch'o vêgne indicòu cómme o preferîo.
Scibén ch'o l'é raprezentòu cómme 'na lìsta, l'ULAN o l'é struturòu ciù cómme 'n thesaurus, in acòrdo co-i stàndard ISO e NISO pi-â costruçión de 'ste bànche dæti chi; o contêgne defæti de relaçioîn geràrchiche, de equivalénsa e asociatîve.
L'òbietîvo de ògni eleménto ULAN o l'é 'n artìsta, Inta bànca dæti, ògni eleménto artìsta (ciamòu sogètto ascì) o l'é indentificòu da 'n ID numérico ùnico. A l'é indicâ a naçionalitæ de quésto artìsta e i lêughi e e dæte de nàscita e de mòrte (se conosciûe)[2]. Lighæ a ògni eleménto de artìsta gh'é i nómmi, i artìsti corelæ, e fónte di dæti e de nòtte. A covertûa into ténpo de l'ULAN a va da l'antighitæ a-o prezénte e o sò ànbito giögràfico o l'é globâle.
I artìsti pêuan êse ségge di indivìdoi (persónn-e) che di grùppi de indivìdoi che travàggian insémme, prezénpio òrgani socjetâi. I artìsti inte l'ULAN raprézentan generalménte i creatoî coinvòlti inte l'ideaçión ò a produçión de àrte vixîve e de architetûe. Són ascì inclûzi çèrti artìsti do spetàcolo (ma de sòlito no atoî, balerìn ò âtri artìsti scìmili). Són conpréixi ànche i archivìsti e di donatoî[3].
StöiaModìfica
O svilùppo de l'ULAN o l'é incomensòu into 1984 da pàrte do J. Paul Getty Trust. O Trust, o quæ o gestîva za l'Art and Architecture Thesaurus (AAT), o l'à aviòu o progètto in rispòsta a-e necescitæ di âtri progètti Getty pe vocabolâi controlæ di nómmi di artìsti[4]. L'ULAN o crésce e o càngia gràçie a-i contribûti da comunitæ di uténti e a-o travàggio editoriâle do Getty Vocabulary Program[4].
Scibén che òriginaiaménte o l'êa destinòu a l'ûzo sôlo da pàrte di progètti Getty, a ciù ànpia comunitæ de informaçioîn artìstiche de fêua do Getty a l'à esprèsso a necescitæ de dêuviâ l'ULAN pe catalogaçión e recùpero dæti. O Getty o l'à dónca distriboîo l'ULAN pe 'n ûzo ciù ànpio segóndo i prinçìppi precedenteménte stabilîi pi-â costruçión e o mantegniménto de l'Art and Architecture Thesaurus: o sò travàggio o l'inclùdde i nómmi necesâi pe catalogâ e ricuperâ informaçioîn in scê àrte vixîve e l'architetûa. O l'é bazòu in sce 'na terminologîa corénte, garantîa pe l'ûzo de fónte leterâie de cónto e convalidæ da l'ûzo inta comunitæ scentìfica de l'àrte e da stöia de l'architetûa; o l'é conpilòu e modificòu in rispòsta a-e ezigénse da comunitæ di uténti.
Òriginaiaménte costrûto cómme 'na sénplice "union list" in órdine arfabético de nómmi di artìsti e de biografîe, de mòddo da réndelo coerénte con l'AAT e o Getty Thesaurus of Geographic Names, a-a fìn di ànni novànta l'ULAN o l'é stæto réizo confórme a-i stàndard naçionâli e internaçionâli pi-â costruçión do thesaurus. O sò ànbito o l'é stæto anpliòu pe inclùdde énti cómme stùddi de architetûa e depòxiti d'àrte, i quæ pêuan êse dispòsti segóndo di livélli geràrchichi.
L'ULAN o l'é stæto fondòu sótt'a-a direçión de Eleanor Fink, a quæ a l'êa càppo de quéllo ch'o l'é pöi stæto ciamòu Vocabulary Coordination Group, pöi diventâ diretô de l'Art History Information Program, ciù avànti rinominòu Getty Information Institute[5]. L'ULAN o l'é stæto costrûto co-o pasâ di ànni da numerôzi ménbri da comunitæ di uténti e da 'n grùppo de editoî dedicæ, sótt'a-a supervixón de divèrsci gestoî. L'ULAN o l'é stæto publicòu into 1994 ségge cómme di papê (Union List of Artist Names, diretô do progètto: James M. Bower, editô càppo: Murtha Baca, Nêuva York, G.K. Hall, 1994) che con di file legìbili da-a màchina[5]. Dæta a dimensción de lóngo ciù grànde e a frequénsa de modìfiche e de azónte a l'ULAN, into 1997 o l'êa diventòu ciæo che a publicaçión in sce càrta a l'êa 'n scistêma inpraticàbile. Òua o l'é defæti publicòu sôlo in di formâti outomatizæ, ségge inte 'n'interfàccia in sciâ Ræ da-a quæ se pêuan fâ de riçèrche, che in di file de dæti disponìbili pi-â licénsa. I dæti pe ULAN són conpilæ e modìficæ inte 'n scistêma editoriâle creòu sciù mezûa da-o personâ técnico de Getty pe sodisfâ i requixîti ùnichi de conpilaçión de dæti da tànti contribotoî, fuxoîn, spostaménti e publicaçión in vàrri formâti. O contròllo editoriâle finâle de l'ULAN o l'é fæto da-o Getty Vocabulary Program, dêuviàndo de régole editoriâli consòlidæ. I atoâli aministratoî de l'ULAN són Patricia Harpring, editô manageriâle, e Murtha Baca, diretô do Vocabulary Program e do Digital Resource Management.
CaraterìsticheModìfica
Scibén che a sò strutûa a l'é relativaménte ciàtta, l'ULAN o l'é stæto realizòu cómme 'na bànca dæti geràrchica ch'a se diràmma da 'na réixe ciamâ Top of the ULAN hierarchies (Subject_ID: 500000001); a l'à atoalménte doî tîpi de eleménti pùblicæ: Persónn-a e Énte. Entitæ da tipologîa Persónn-a de sòlito no àn âtri eleménti a lô lìghæ. E entitæ de tîpo énte pêuan pe cóntra diramâse in di èrbi de eleménti. Pêuan êsighe mùltipli contèsti ciù ànpi, rendéndo a strutûa de l'ULAN de tîpo poligeràrchico. Óltre a-e relaçioîn geràrchiche, l'ULAN o conprénde de relaçioîn de equivalénsa e asociatîve ascì.
NòtteModìfica
- ↑ (EN) ULAN: Frequently Asked Questions, in sce getty.edu. URL consultòu o 24 dexénbre 2021.
- ↑ (EN) Heidi G. Lerner, Resources for Jewish Biography and Autobiography on the Internet, in Shofar, vol. 26, n. 2, 2008, pp. 128-142.
- ↑ (EN) Getty Vocabularies, in sce getty.edu. URL consultòu o 24 dexénbre 2021.
- ↑ 4,0 4,1 (EN) Patricia Harpring, Development of the Getty Vocabularies: AAT, TGN, ULAN, and CONA (abstract), in Art Documentation: Journal of the Art Libraries Society of North America, vol. 29, n. 1, 2010, pp. 67-72.
- ↑ 5,0 5,1 (EN) David L. Austin, Union List of Artist Names (4 vol.) (abstract), in Art Documentation: Journal of the Art Libraries Society of North America, vol. 14, n. 2, 1995, pp. 48-49.
Colegaménti estèrniModìfica
- (EN) Union List of Artist Names Online, in sce getty.edu. URL consultòu o 24 dexénbre 2021.
- (EN) Getty Vocabularies, in sce getty.edu. URL consultòu o 24 dexénbre 2021.


c: text/html

text:
vorreiva vegnîve à trovâ sin de stamattin...
Arp. (Di nuovo con faccia ilare).
Zab. E conclude subito, per poîra, se ra cosa va in longo, che non ve refreidassi, e non andassi à çercâne un’âtra.
Arp. Assegurate, Zabetta, che l’è tanta ra consolaçion che ti me dæ, che l’è impossibile che me scorde mai ciù de ti.
Zab. Caro sciô Arpagon, non m’abbandonæ in questo mæ bezœugno.
Arp. (un’altra volta in serietà).
Zab. E lascæme poi fâ à mi. Non averei da fâ con un’ingrata.
Arp. Me ven in cœu, che bezœugna che vagghe à fâ dâ recatto à ra carroçça, per depoîdisnâ.
Zab. Credeime, non porrei trovâ mêgio occaxon de questa de fâme dro ben.
Arp. Vaggo à avvisâ ro cœugo, ch’o se mette in stato de dâne da çen-na ciù de bon’ora che sæ possibile.
Zab. Caro sciô Arpagon, non me ghe lascæ in questa congiuntura[1], che son veramente apprettâ.
Arp. Aora vegno.... Sentî che me ciamman. A’ reveise à depoîdisnâ. Addio Zabetta (parte).
- ↑ congiontura

robotstxt: allowed

filter: keep


text:
Górfo de Zena
O Górfo de Zêna (Golfo di Genova, in italiàn) o l'è a párte ciù settentrionàle do Mâ Lìgure. A línia immaginàia ch'o delimita a va da-o fâro de Còu de Méie (Capo Mele, in italiàn) a-o Górfo da Spéza (Golfo della Spezia, in italiàn), ciù precizaménte a l'îzoa Parmæa (Palmaria, in italiàn).
Descriçion[modìfica | modìfica wikitèsto]
A rivêa do górfo, afaciâ vèrso sùd, a l'è lónga ciù ò mêno 240 km e conprénde tùtta a còsta da çitæ metropolitànn-a de Zêna e a ciù pàrte da rivêa de provìnse de Sànn-a e da Spézza. A çitæ prinçipâ a l'è Zêna, o pòrto prinçipâ do Mâ Mediterànio, ch'a dá o nómme a quésto górfo.
A-o seu intèrno s'atrœvan doî górfi ciù picìn ascì, o Górfo Paradîzo e o Górfo do Tigùlio, óltre che di càppi inportànti, cómme o Còu de Méie, o Càppo Nöi ò a Pónta Manæa.
Véddi ascì[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di files in sce Górfo de Zena
Colegaménti estèrni[modìfica | modìfica wikitèsto]
- (EN) Gulf of Genoa, Encyclopædia Britannica, Inc. URL consultòu l'11 arvî 2021.


text:
Hernán Cortés
Hernán Cortés (Medellín (provinsa de Badajoz), 1485 - Castilleja de la Cuesta (provinsa de Seviggia), 2 dexembre 1547), o l'è stæto 'n conquistatô spagnòllo, quello c'o l'ha vinto l'Impeo Atsecco e o l'ha sottomisso ao Regno de Spagna into seccolo Sezzeximo.
Hernán Cortés
Dæti personâli
Mòrte: Castilleja de la Cuesta, 2 dexembre 1547
Âtre informaçioìn
Vìtta[modìfica | modìfica wikitèsto]
O l'ea figgio de 'n hidalgo spagnòllo ciammòu Martín Cortés c'o l'aiva fæto stûdiâ a Salamanca. Attïòu da a coæ pe l'esplorassion, o l'ha viaggiòu a e Americhe inte l'anno 1504, primma a l'ìzöa de Santo Domingo, dïta allöa "La Hispaniola", donde anchêu ghe son Haiti e a Repubbrica Dominicann-a.
Ciû târdi o l'è stæto a Cûbba e dòppo in Mescico, donde o l'ha vinto i indien locâli, fæto pe o quæ o l'è ciû de sovente arregordòu scin a-a modernitæ.
Atri progetti[modìfica | modìfica wikitèsto]
- Wikimedia Commons a contêgne di files in sce Hernán Cortés


text:
Platon
Platon (gr. Πλάtwv, lat. Plato). - Filosofo grego (Atene, 428 ò 427 a.C. - 348 ò 347 a.C.).
VìttaModìfica
O l'ea de famiggia axâ e nobile; a tradiçion a conta che gh'ea stæto da primma imposto o nomme do mesiao, Aristocle, e che quello de Πλάtwv ghe fu dæto ciu tardi con scherzosa alluxon a-o so êse πλatύς "largo". O l'ebbe sorvetutto un'educaçion artistega, studiando muxica, pittua e lettiatua e segnalandose in particolâ inta compoxiçion poetica e drammatica. Za into periodo da zoeneçça o vègne in contatto co-a filosofia, comme dimostra o fæto ch'o l'ebbe Cratilo tra i so meistri. A l'originaia influença eraclitea ch'a ghe vegniva da Cratilo saiæ comunque ben fîto subintrao quella do Socrate, che pâ ch'o l'agge conosciúo a l'etæ de vint'anni. L'influsso determinante de Socrate in sce-o so pensceo o l'è documentao da-i moltiscimi scriti in ti quæ a figua do meistro a vegne idealizzâ e o so pensceo presentao in forma drammatica. Doppo a morte do Socrate (399), a-a quæ, comme aregorda lê mæximo into Fedon, o no l'asciste' a caosa de 'na maotia, o l'andò, insemme con di atri condiscippoi, a Megara presso o socratico Eüclidde, de donde o tornò fîto a Atene. Arestaoghe quarche tempo, o començò o primmo di so viægi maggioî, che segondo a tradiçion o-o condusse ascì in Egitto, e a Çireñe, dov'o saiæ vegnúo a contatto co-o matematico Tedoo.
L'è fœua de dubbio, comonque, che inte questo viægio o Platon o vixitò a Magna Grecia e a Seçilia, e o fu a Sciracusa a-a corte de Dionixio o vegio, gran estimatô da cortua da moæpattria e conoscente do pitagorico Archia de Taranto, co-o quæ o Platon o l'ea intrao in rapporto. A Sciacusa o strenze' amixiçia co-o zoeno cognao de Dionixio, Dion, ch'o l'arestò pe sempre conquistao a-i so idiæ filosofichi e etico-politichi. A libertæ de so critiche e de so exortaçioin moræ a no l'incontrò tuttavia o favô do tiranno, ch'o se desbaraçò, in moddo no ciæo, da so presença: e o nobile filosofo atenieize, ch'o l'ea alloa in sce-a quanteña, o finì vendúo scciavo in sce-o mercao de Egiña, dov'o fu però rescattao da un Anniçeride de Çireñe (da no confonde co l'omonnimo pensatô da scœua çirenaica, visciúo assæ ciu tardi). Tornao in mainea coscì fortunosa a Atene, Platon o ghe fondò (387), inta forma de 'na comunitæ religiosa dedicâ a-o curto de Muse, un centro de discuscion e de studdi, che da-a so sede, a quæ a trava o nomme da-o mitico eroe Academo, se disse Academmia (᾿Akaδnuίa).
A l'indaggine filosofica in sen a l'Accademia Platon o se dedicò pe circa un ventennio. Ma into 367 successe a Dionixio o vegio, in sce-o trono de Siracusa, o figgio Dionixio o zove: e Dion, o quæ contava d'indulo a instaorâ quella costituçion ciu liberâ e legalitaia ch'a doveiva risponde a l'idiâ politico de l'Accademia, o-o persuase a invitâ torna Platon a Siracusa. Chì Platon o se recò into 366, eserçitando ascì in sce-o zoeno monarca, e foscia sciña ciu che in sce-o poæ, o so influsso; ma ço no l'impedì che Dionixio, sobillao da di oppoxitoî de progettæ innovaçioin costituçionæ e divegnúo sospettoso do Dion, o bandisse quest'urtimo, pù trattegnindo Platon presso de lê. O cian politico o l'ea ormai fallio, perché solo Dion o l'aviæ posciuo realizzâlo. Quande into 365 scciuppò una guæra in Seçilia e Platon o tornò a Atene, Dionixio o ghe promisse che, a-o termine da guæra, o l'aviæ invitao torna a Siracusa insemme con Dion. E de fæto, finia a guæra, o tiranno o feççe de tutto pe indue Platon a tornâ a Siracusa. Inta sperança de zovâ coscì a l'amigo Dion, Platon o l'intrapreize into 361 o so terço e urtimo viægio in Seçilia. Ma manco questa votta l'exito o fu favoeive: Dionixio o l'inasprì ancon de ciu i provvedimenti contra Dion, e i so rapporti con Platon se feççan coscì diffiçili da mette in peigo o mæximo ritorno do filosofo a Atene, reiso poscibile, into 360, sorvetutto da l'intervento de Archia. Da alloa in avanti Platon, dedito escluxivamente a-i loei de l'Accademia, o no mesciò ciu da-a so çittæ, dove o s'asmortò into 348-347 a.C.
ŒuvieModìfica
A parte ciu importante de l'œuvia platonica a l'è costituia da-i dialloghi, che, ordinæ inta tarda antighitæ in tetralogie, ò groppi de quattro, pe di approscimativi critei de contegnúo, han dæto ben da fâ a-a critica moderna segge pe l'escluxon de quelli no aotentichi, segge pe l'ordenamento cronologico di aotentichi e pe a conseguente riconstruçion da stoia intellettoâ do so aotô. In generâ, a-o periodo zoenî de l'attivitæ platonica appartegne quelli scriti ("Apologia de Socrate", "Criton", "Ion", "Protagora", "Carmide", "Lachete", "Lixide", "Eütifron", i doi "Ippia") inti quæ a personalitæ do Socrate a se riflette in forma ciu aderente a-a so reâ statua storica: lê o gh'appâ inta so ciu tipica attivitæ d'interlocutô e indagatô filosofico, a-a riçerca de determinaçioin e definiçioin concettoæ.
Atri (tra i quæ o "Gorgia", o "Menon", l'"Eütidemo", o "Cratilo") commençan a mostrâ ciu spiccao l'orientamento platonico da polemica e a antiçipâ quarche liniamento de quelle dotriñe che son da pœu piñamente esposte inti gren dialoghi da maturitæ, o "Scimpoxio", o "Fedro", o "Fedon", a "Repubbrica". Inti scriti appartegninti a-a fase ciu tarda de l'attivitæ do Platon (o "Teeteto", o "Parmenide", o "Sofista", o "Politico", o "Filebo", o "Timeo", o "Criçia", incompio, e "Lezze") son posti e discusci i complicæ problemi sciuscitæ da-a primma costruçion da dotriña: a-o sprendô drammatico e estetico di dialloghi da maturitæ subintra o rigô do mettodo logico.
O Corpus Platonicum o contegne di œuvie za inte l'antighitæ conscideræ spúie, quæ i dialoghi "Eriscia", "Alcion", "Sixifo", "Ascíoco", "Demodoco", "In sce-o giusto", "In sce-a virtù", a recugeita de "Definiçioin" e l'"Epinomide" . A filologia moderna a l'ha dubitao a longo de l'aotentiçitæ de lettie; ancœu se ritegne squæxi concordemente che tante de lô seggian aotentiche, e de seguo a VII, foscia l'urtimo scrito de Platon e documento d'ecceçionâ interesse. Squæxi unanimemente se conscidera spuii i dialoghi "Alçibiade primmo", "Teagete", "Clitofonte", "Minosse".
A filosofiaModìfica
Ciù che un còrpo scistematico de dotriñe, a filosofia de Platon a l'è un complesso de problemi soggetti a una continnoa evoluçion. Inti dialoghi zoenî, ò "socrateghi", Platon o l'appâ totalmente impegnao a approfondî e a elaboâ e tipiche problematiche socratiche: e texi in sce l'identitæ de virtù e sciença, in sce-a determinaçion de tâ sciença comme "sciença do ben e do mâ in generâ", in sce l'insegnabilitæ da virtù, in sce-o poei d'attraçion, rispetto a-a voentæ, do ben, ch'o se rivela quindi ascì comme ço ch'o l'è sommamente piaxeive e utile (eüdemonismo), in sce l'invoentaietæ do mâ, ecc. Tuttavia, proppio da-a riflescion in sce queste texi socratiche commença a sorze di problemi nœuvi: e innançi tutto o Platon o l'avverte comme quelli valoî, di quæ o l'ea anæto in çerchia o Socrate (ben, giustiçia, virtù, coraggio, ecc.), no pœuan pretende d'avei quella stabilitæ e universalitæ ch'a gh'è recesta se no son concepii comme "realtæ" che, a-o contraio de ço ch'o cazze sotta i sensci, a no mua e a no peisce. De chì a "crixi" do socratismo ch'a se manifesta into "Menon" e into "Gorgia", o primmo di quæ o l'esprimme l'exigença de 'n nœuvo concetto de sciença, comme conoscença de veitæ eterne aquixia primma da nascita, mentre o segondo o fonda un rigoroso dualismo tra ben e piaxei, tra mondo eterno di valoî e mondo mueive de pascioin e di dexidei, tra añima e corpo.
Momento fondamentâ pe questi sviluppi a l'è l'elaboaçion platonica da dotriña de forme eterne do reâ, notta inta tradiçion comme "dotriña de idee". Streitamente connessa a-a riçerca socratica da definiçion e di concetti universæ, tâ dotriña a ne rapresenta un'originâ e ciu vasta articolaçion. I concetti universæ son çertamente necessai pe i giudiççi moræ, comme aveiva do resto za precisao o Socrate: sença i concetti de ben e de giusto, de fæto, no saiæ poscibile distingue ço ch'o l'è ben da ço ch'o l'è mâ, ço ch'o l'è giusto da ço ch'o l'è ingiusto; ma lô son indispensabili pe a mæxima conoscença da natua: comme inte tutte i açioin virtoose se riconosce a presença de ço che se ciamma virtù, coscì inte 'na mortepriçitæ de manifestaçioin senscibile riconduxibile a un'unitæ doviâ êse cugeito ço ch'o costitoisce l'essença universâ, stabile e immutabile comuña a tutte quelle manifestaçioin.
A l'è questa essença ch'a permette de dî de ciascheduña cosa cos'a segge e cos'a distingue da 'n'âtra, pres. cose segge 'n ommo inta so essença e cose distingue 'n ommo da 'n cavallo. Modelli ò critei oggettivi e puamente intellettivi in base a-i quæ poei pensâ, nominâ e distingue e scingole realtæ che se manifestan inta conoscença senscibile, ò, ascì, termi de paragon a-i quæ confrontâ quest'urtime pe poeine giudicâ con veitæ, i concetti universæ son pe Platon forme, essençe dotæ de una proppia sciuscistença ontologica: son enti reæ che costitoiscian a raxon de cose. L'è 'nte l'introduçion de questa dimenscion ontologica che consciste essençialmente o passaggio da-o "concetto" socratico a l'"idea" platonica, l'ἰδέa ò eἶδoς "inmaggine, esemplâ, forma". O tipo d'existença ch'a spetta a-e idee o l'è tuttavia despægio da quello de cose comuñe: queste, in quante soggette a-o divegnî, son particolæ, contingente e mueive, mentre e idee, in quante modelli e critei de cose senscibile, son universæ, necessaie e eterne e godan pertanto de un'existença intelligibile inte 'n mondo ideâ.
Eternamente costante inte so determinaçioin, o mondo ideâ "invixibile" o l'è un mondo eleatico ch'o s'opon a quello eracliteo do divegnî "vixibile"; questo o l'è o mondo de l'êse: e idee son de fæto ὄvtwς ὄvta "e cose che realmente son". E idee, coscì, son no solo di prinçippi ò di critei gnoseologichi de cose, comme ean i concetti socratichi, ma fondamento urtimo da so mæxima existença. E cose senscibbile, in quante tran da-e idee o so fondamento ontologico, son connesse a-e idee mediante un rapporto de "parteçipaçion" (uέθeEις): a scingola particolâ realtæ in tanto existe e a l'è poscibile in quant'a parteççipa de l'idea. Dæte e difficortæ de comprende comme l'essença a posse restâ identica a lê mæxima e int'o mæximo tempo êse presente inte morteprixe realtæ che ne parteçipan, o Platon o l'aviæ da pœu individoao sorvetutto inta "someggiança" (uίunσις "imitaçion") de cose senscibile a-e idee o so rapporto, consciderando e primme comme immagine ò còppie de idee.
Risolto coscì inte 'na prospettiva ontologica o problema socratico do concetto, Platon o l'indicava inta contemplaçion intellettuâ de idee a vea sciença, in quanto contrapposta a-o regno de l'"opignon" de l'esperiença senscibile. In particolâ, aotentica sciença a l'è a conoscença de idee e di rapporti reçiprochi che e collegan in te 'n scistema ordinao. Non solo, de fæto, e idee se caratterizzan pe l'universalitæ ch'a consente a ciascheduña de rifeise a una mortepriçitæ de cose scingole; existe ascì un orde tra e idee a segonda do maggiô ò minô grao d'universalitæ ch'o spetta a ciascheduña de lô: l'idea de cavallo a l'è compreisa inte quella de quadruppede, ch'o l'abbraçça molti atri individdoi do mondo animâ; quest'urtima a l'è, saiv'a dî, ciu esteisa da precedente, e ciu esteize ancon son e idee d'animâ e de vivente.
Se dà coscì una gerarchia de idee che da quella ciu universâ deschiñe de man in man verso quelle dotæ de sempre minô universalitæ e, perçò, de sempre maggioî determinaçioin. Se trœuva chì a reixe de quella ch'a saiâ a definiçion pe genere proscimo e differença specifica, elaboâ succescivamente da Aristotele. Ma, sorvetutto, a traverso a gerarchia de idee o Platon o dava un nœuvo scignificao a-a dialettica: oponendose a-e degeneraçioin sofisteghe ch'aveivan redúto a dialettica a eristica, saiv'a dî a l'arte do guaagnâ in te ogni discuscion indipendentemente da-a riçerca da veitæ, Platon o l'intende a dialettica comme o strumento supremo da conoscença, quello in virtù do quæ, misso da parte l'opinion e ogni riferimento senscibile, se ripercore i rapporti e i nessi oggettivi tra e idee, pervegnindo a-a contemplaçion de quella gerarchia de idee ch'a costitoisce a strutua ciu aotentica da realtæ.
Ma affinché l'ommo o posse, attraverso o procedimento sccettamente intellettivo da dialettica, orientáse inta gerarchia e inti rapporti de idee, l'è necessaio ch'o conosce, ò ch'o l'agge a facortæ de conosce, ciascheduña de queste idee. Da-o momento che queste no son conoscibile mediante i sensci e che, nintedemeno, a pua attivitæ intellettiva a l'è in grao de intuîle pù attraverso a mortepriçitæ e a particolaritæ senscibile, Platon o ne concludde che l'añima a l'agge conosciúo e idee in te un precedente periodo da so existença, quande, no ancon conzonta co-o corpo e vivendo into mondo immortâ de l'Iperuranio (ὑπepoupάvιoς "soviaçeleste"), a l'ha posciuo contemplâ e idee inta so sede, pe da pœu desmentegâ tâ vixon inta so succesciva vitta tereña. Ma a poco a poco, riflettendo in sce-e someggiançe e in sce-e desomeggiançe de cose, l'añima a l'è reconduta a-o pensceo di supremmi esemplæ verso i quæ tæ someggiançe se orientan, e a se ricorda de ço ch'a vidde. L'è questa, a grende linnie, a dotriña platonica de l'"anamnexi" (ἀvάuvnσις), ò "reminiscença", comme fonte de ogni conoscença terreña de idee, dotriña ch'a l'implica da un lao che e idee seggian innasciue inte l'añima, da l'atro che l'añima a segge immortâ. L'anamnexi a comporta, in realtæ, solo che a preexistença de l'añima a-a so vitta corpoia, e no a so existença urteiô doppo a morte do corpo, ni a so diata eterna. Ma lê o presuppoñe intanto che l'añima a posse vive indipendentemente da-o corpo, e che in tâ existença separâ a l'agge conosciúo de veitæ de gran longa supeioî de quelle che derivan da-i sensci; e o l'è coscì un elemento importante de quella dimostraçion de l'immortalitæ de l'añima, che into Fedon a l'è da pœu dæta sorvetutto in base a l'affinitæ de natua che l'añima a g'ha da avei co-e forme eterne perché a posse conoscile.
Ma percose l'añima a l'è immortâ e a so vitta corpoia a no l'è che un provvisoio e doloroso stato de "prexonia", questa, riacatao memoia da so origine e do so destin, a no dexiddia che de tornâ a-a so sede eterna, sottrandose a l'exilio terren. Da questa conceçion deriva una morâ caratterizzâ da un netto orientamento verso l'aodelà, ch'a-o destacca da-a pratica e terreña saggeçça de Socrate e a l'avexiña ciutosto a-a religion di orfeghi e a-a filosofia di pitagorici. Da-i un e da-i atri o Platon o repiggia l'idea da "metempsicoxi" (ueteuψύxwσις) ò trasmigraçion de l'añima attraverso varie existençe corpoie, no soltanto umañe, ma ascì animæ. Ogni existença a l'è determinâ da-o comportamento morâ de l'añima inte l'existença precedente: ciu quella se liga a-o corpo, cedendo a-i so dexidei e lasciandosene dominâ, ciu basso, inta gerarchia naturâ, o l'è l'organismo corpoio into quæ a deve trasmigrâ. Quande invece l'añima a zonze a deliviáse da-i interesci corpoii, a l'aquista a capaçitæ de vive sola e de tornâ a l'originaia sede soviaçeleste, dove a contemplò e idee. Into so scignificao urtimo a filosofia a vegne coscì pe Platon una "preparaçion pe a morte", votta a deliviâ l'añima da-o corpo. Questo s'oten exerçitando sempre ciu, inta vitta, quelle facortæ de l'añima che megio corispondan a-a so natua diviña e meno implican o so ligammo co-o corpo.
De chì l'importança, in sce-o cian etico, da mæxima filosofia, concepia comme l'attivitæ puamente intellettiva, traverso a quæ l'añima a se destacca da ogni elemento corpoio. A filosofia, de fæto, in quant'a l'è "amô de savei", a l'esprimme 'na tendença irrescistibile a tornâ a quello stato contemplativo do mondo ideâ sperimentao da l'añima inta so vitta into mondo soviaçeleste, tendença ch'a l'insorze inte l'añima quande in lê se riadescia o ricordo, attraverso l'aoxilio da dialettica, da realtæ idiâ ch'a costituisce o modello eterno de quella senscibile. Inte questa prospettiva rentra ascì a ridefiniçion platonica, inti termi de 'na tenscion de l'añima verso o mondo de forme ideæ, da conceçion socratega de l'attrattiva che a conoscença di valoî a l'eserçita in sce-o voei: l'idea supremma, de l'essença da quæ parteçipan tutte i atre, a l'è de fæto quella do ben (che Platon o paragoña a-o sô), a quæ a l'eserçita un'attrattiva irrescistibile in sce l'añima, sponciandola a eleváse sempre de ciu into dominio de l'universâ. Inte questa tenscion a l'idiâ e a l'eterno, deliniâ into "Scimpoxio" attraverso a figua do demmone Eros, consciste o coscì díto "amô platonico", força che, mediando tra o senscibile e l'intelligibile, a sponcia l'añima a-a contemplaçion da beleçça ideâ e, perçò, dæta l'inscindibilitæ de "bello" e "ben", do veo ben.
Se a vitta prattica, o mondo di sentimenti e di dexidei terren vegnan coscì confinæ da l'etica platonica inta sfea corpoia, d'atra parte a morâ de Platon a no l'implica una totâ svalutaçion di dexidei e di impursci che caratterizzan a vitta corpoia: se tratta ciutosto de riconosce a presença inta mæxima añima de questi elementi, segondo a dotriña psicologica esposta inta "Repubbrica", e de mantegnîli inte 'n stato de subordinaçion e d'equilibbrio, de moddo che no ostacolan l'añima inta realizzaçion do so compito morâ ciu elevao. Segondo a çellebre inmaggine do "Feddro", l'añima a l'è comme un caro co-e ae guidao da 'n aoriga e trainao da doi cavalli: l'aoriga o ne rappresenta a parte raçionâ e intellettiva, quella ch'a conosce a veitæ e o ben, mentre i doi cavalli ne rappresentan rispettivamente a parte coraggiosa ò irascibile, da quæ deriva i impulsci nobili, e a parte concupiscibile ò dexidiante, sede di impulsci ligæ a-a sfea corpoia. A conceçion psicologica espressa da questa inmaggine, otra che 'na dotriña morâ, a l'implica ascì una dotriña politica. L'è proppio in sce questa psicologia, de fæto, che, inta "Repubbrica", Platon o basa a dotriña do stato ideâ diviso inte træ classe de filosofi, che contemplando e idee o dirizzan raçionalmente; di sordatti, ò "guardien", che o difendan; e di produttoî, che n'ásegúan l'existença da-o ponto de vista economico.
Pæge de conseguença son e virtù che presezzan a ciascheduña de træ parte de l'añima e de træ classe do stato: rispettivamente a sapiença, o valô, a tempiança, in sce-e quæ sovrasta da pœu a giustiççia, che, faxendo laoâ into proppio campo ciascuña parte ò classe e impedindoghe de passâ i limmiti de so fonçioin, a l'assegua o megio orde tanto inta sfea morâ quante inte quella politica. A perfeçion de l'añima a l'è coscì, da questo ponto de vista, no tanto inta negaçion ascetica de pascioin, e in genere de ogni attivitæ no contemplativa, quante inta subordinaçion armonega de facortæ infeioî a-e supeioî. Analogamente, int'o stato no gh'è salute se e classe no parteççipe da sapiença no óbedìscian a quelli che, ciu vexin a-a veitæ, megio di atri pœuan intuî ço che pe o stato l'è ben e lezifiâ e governâ in conformitæ a tâ conoscença.
S'ha quindi un'assolua aristocraçia do savei, da quæ deriva un'estenscion di poei statæ fin in sce-a propietæ e a famiggia, risolte inte l'unica famiggia e propietæ do stato. Questo dualismo de politica e ascexi, d'interesse fattivo pe o mondo e pescimistico orientamento verso l'aodelà, che Platon propiamente o no concilia (nonostante una çerta prevalença do motivo ascetico, da-o momento che a mæxima "Repubbrica" curmina inte 'na rappresentaçion mistega do destin otramondan de l'añima do tutto analloga a quella ch'a ciode o "Fedon"), o se respegia infin, inta forma ciu tipica, inta negaçion do valô de l'arte, che pe Platon a no l'è conoscença e manifestaçion de veitæ, ma construçion fantastega, che da-a veitæ sempre ciu a s'allontaña. E se a scingola individoalitæ existente a l'è imitaçion de l'idea, l'artista che raffigurando ò descrivendo o l'immita, o produxe una realtæ che inta gerarchia di enti a l'occupa o terço e infimo grao. No solo: ma e rappresentaçioin da poexia e de l'arte, agitando into moddo ciu vivo e forçe pascionæ de l'ommo, rendan ciu diffiçili o so dominio ò a so eliminaçion, e coscì contrastan o compito supremo da filosofia. Rifeindose a-a divinitæ l'umanizzan, e gh'attribuiscian de qualitæ indegne da so eterna natua.
A riflescion in sce-o tema de l'eleatismo segge parmenideo segge meliscian a sta a-a base do profondo riesamme che o Platon o compisce de tutta a so filosofia inti urtimi dialoghi (i "dialoghi dialettichi"). Doppo avei rinnovao into "Teeteto" una critica organica e approfondia de l'opposta texi metafixica do senscismo, de origine eraclitea, o Platon o l'affronta a problematica eleatica inte doi dialoghi cruxæ, into ""Parmenide"" e into ""Sofista"". Into primmo Platon o risponde a tutte e critiche contro a dotriña de idee che lê o l'immagina ghe seggian revotte da Parmenide e da Zenon. Superâ l'obieçion zenoniaña, a texi de 'na mortepriçitæ de idee e da so realtæ a no poeiva ancon êse garantia, fronte a-a renascente obieçion parmenidea, pe-a quæ ogni realtæ particolâ (saiv'a dî parte de 'n morteprixe, comme a-o l'è ascì ciascheduña idea) a s'apresenta comme tâ che "a l'è" lê mæxima e "a no l'è" tutte i atre, mescciua, quindi, de "êse" e de "no êse" e pertanto apparença, ma no vea realtæ.
E coscì Platon into "Sofista" o se vóze' a compî o "parriçidio", a confutâ saiv'a dî a texi centrâ do "venerando e terribile" Parmenide e a dimostrâ che o "no êse" ascì in quarche moddo "o l'è". O ponto fondamentâ de questa dimostraçion o sta inta risoluçion do "no êse" inte l'"atritæ": quande noi dimmo che una cosa "a l'è" lê mæxima e "a no l'è" i atre no femmo atro che mette in evidença ço che in lê gh'è de "pægio" (taὐtόv) de lê mæxima e ço che gh'è de "despægio" (ἕtepov) di atre, e quindi che lê "a l'è" identica con lê mæxima e "a l'è" differente da-e atre. O discorso, coscì, o mescia sempre into cian de l'"êse" e vegne meno a contraddiçion parmenidea.
In sce questa base Platon o pœu da un lao elaboâ una nœuva e compia descriçion do metodo dialettico comme "divixon" (διaίpeσις) di generi e de specie e in lô de ço che gh'è de identico e de ço che gh'è de despægio (metodo, do quæ o Platon mæximo o dà mortepprixe esemplificaçioin inti dialoghi diti appunto "dialettichi"); e da l'atro dâ un'adeguâ risposta a-e aporie sofisteghe, çiniche e megaiche inta predicaçion: a "comunança" (koιvwvίa) di generi e de specie (o pægio) e a so differença (o despægio) crean tutta una tramma de rapporti ontologichi che o pensceo e o lenguaggio devan respêgiâ quande connettan soggetto e predicao. No solo, ma o pœu trovâ finalmente una soluçion o problema de l'errô ascì, inspiegabile e inconcepibile pe scin che interpretao comme un dî e un pensâ "ço ch'o no l'è", ma perfettamente ciarîo se inteiso comme un dî e un pensâ o "diverso". I resultati coscì conseguii e a feconditæ da nœuva dialettica son missi a-a prœuva da-o Platon ascì inte l'analixi di problemi etichi e politichi. Into "Filebo" de fæto o tenta, corezendo ascì o precedente reddeno dualismo tra ben e piaxei, d'insei poxitivamente o piaxei (ò aomanco o piaxei "púo") inta scaa di valoî moræ, sciben ch'a-o de sotta do ben e da sciença; into "Polittico" da pœu, pù ribadindo l'opportunitæ che o poei o tocche solo a quelli che son sapienti inta sciença politica (ò "arte rexa"), o manifesta un'attençion ciu comprensciva da realtæ concreta ch'a mitiga l'utopia da "Repubbrica" e a prepaa o vasto affresco giuridico costituçionâ de "Lezze".
Questa attençion ciu comprensciva da realtæ concreta ch'a l'è caratteristega, pe tanti aspetti, de l'urtimo Platon a l'è âtrescì a-a base da cosmologia do "Timeo" e de l'estremo tentativo de mediâ o reddeno dualismo tra mondo de idee e mondo senscibile, ch'o l'è do resto vixibile ascì inte quella dotriña de "idee-numeri", comme intermediai tra e idee e e cose, ch'a n'è notta no da-i scriti do Platon ma da-a testimoniança de l'Aristotele. O "Timeo" o l'è un longo "mito" ò racconto in sce l'origine e a formaçion do mondo. O se ricollega into so prinçippio a-a "Repubbrica", da quæ o riassumme a primma parte. O conto do "Timeo" parte da-a ribadia distinçion tra "ço ch'o l'è sempre e o no g'ha nascita" e "ço ch'o nasce sempre e mai o l'è": o çê, ò ciutosto tutto o "cosmo", in quanto corpoio e vixibile, o no l'è stæto sempre, ma o l'è nasciúo, commençando da un "prinçipio" e pe œuvia do divin artefixe, o Demiurgo, ch'o l'ha plasmao o mondo a inmaggine do modello eterno: plasmao e no creao, perché Platon, oltre che do modello e da copia, o parla ascì de un "riçetaccolo universâ", ch'o l'è o lœugo (xώpa) into quæ se desgœugge o divegnî e che in lê o comprende e determinaçioin da mateia e do spaçio.
Percose ninte l'è ciu bello do "vivente", o mondo, œuvia belliscima do Demiurgo, o l'è lê ascì un vivente, fornio de 'n'añima (l'Añima do mondo) che o Demiurgo o l'ha formao co l'essença de l'indivixibile (eterno) e con quella do divixibile (divegnî), unindo a lô un'essença "mista", ch'a parteçipa de l'identico e do diverso. Una reddena proporçion matematica, a mæxima ch'a presciede a l'armonia muxicâ, a regola a compoxiçion do cosmo, struttuao in doi çerci intreççæ, di quæ quello esterno o l'è quello de l'identico e l'atro o l'è quello do diverso, distinto a so votta inte sette circoli rœuanti e costituenti e orbite planetaie, mentre o tempo, "inmaggine mobile de l'eterno", o scandisce a regolaritæ di so movimenti.
L'açion do Demiurgo e di atri dê infeioî, a so œuvia de mediaçion rispetto a-o modello eterno a l'è poscibile solo in quanto existe, comme intermediai, i enti matematichi: i vei elementi de cose de fæto no son i quattro da tradiçion naturalistega (a tæra, l'ægoa, l'aia e o fœugo), ma e figue geometriche, che determinan segondo de regole precise a superfiçie, e quindi a corpoeitæ, de tutte e cose: tæra, ægoa, aia e fœugo ançi tran e so propietæ da-o fæto che son conformæ segondo de speccie determinæ de poliedri regolæ. L'è da queste premisse che Platon o desgœugge into "Timeo" e varie e complesse ipotexi e dotriñe che van da-a cosmologia a l'astronomia, da-a teologia astrâ a-a matematica, da-a fixica a l'antropologia, da-a biologia a-a meixiña: questo mæximo carattere enciclopedico e scistematego o spiega l'enorme, e foscia unica, fortuña che quest'œuvia a l'ha avúo into corso di secoli.
O Platon "orâ"Modìfica
A maggiô novitæ into campo di studdi platonichi da segonda meitæ do sec. 20° a l'è costituia da-a rinnovâ discuscion in sce-e coscì díte "dotriñe oræ" (ἄYpaϕa δόYuata) suscitâ da l'interpretaçion "esoteica" ò "tubingheize" dovua prinçipalmente a H. J. Krämer, K. Gaiser e Th. A. Szlezák, interpretaçion che'a l'ha da pœu trovao di consensci ascì in França (P. Hadot) e in Italia (G. Reale). Che existesse de dotriñe che Platon o l'aviæ esposto solo oralmente inte l'Accademia l'ea noto segge da ço ch'o dixe Aristotele segge da di âtre fonte: celebre a saiæ stæta una leçion in sce-o ben, dove Platon o l'aviæ sostegnúo che i numeri son i prinçippi de tutte e cose. A scœua de Tubinga, basandose in sce-a texi de Platon circa a supeioitæ do discorso orâ a peto de quello scrito e in sce-a so esplicita affermaçion, inta VII lettia, de no avei mai misso pe iscrito a so vea dotriña, a n'ha concruso che queste dotriñe oræ costituiscian l'aotentica filosofia de Platon, quella ch'a staiæ in sce-o sfondo do Platon "essoteico" di dialoghi. Segondo l'interpretaçion de Krämer, se o senso do pensceo platonico o l'è da individuâ sorvetutto inte dotriñe oræ e se queste son costrute in sce-a teoria di "prinçippi", alloa o pensceo de Platon o l'appâ meno connesso a l'insegnamento de Socrate e ciu direttamente dipendente da l'orizzonte presocratico: a partî da-o problema di prinçippi, e no da-o concetto socratico, Platon o saiæ zonto de fæto a-a dotriña de idee.
O Platon latinModìfica
Inte l'Occidente latin, scin a-o sec. 12°, a l'ea nota, tra i œuvie de Platon, solo a primma parte do "Timeo" inta traduçion e co l'ampio commento de Calçiddio (4° sec. d. C.), recepia comme testo fondamentâ pe a cosmologia âtomedievâ. A Enrico Aristippo, vescovo de Catania (m. 1162), remontan e primme traduçioin latiñe do Menomme e do Fedon, mentre a Ghigermo de Moerbecke (m. 1286) se deve a traduçion, sciben parçiâ, do ""Parmenide"" co-o commento de Proclus Lycaeus (traduçioin queste pubbricæ in ediçion critica into Corpus platonicum Medii Aevi diretto da R. Klibansky, 1939 e segg.).
A-i iniççi do XV secolo, a prœuvo a l'insegnamento da lengoa grega pi œuvia de Manuælo Crisolora, repiggion e traduçioin latiñe di œuvie platoniche, "Fedro", "Apologia", "Criton", "Lettie" da parte de Lonardo Brun, a "Repubbrica" da parte de Pier Candido Decembrio, "Eutifron" da parte de Rinuccio Aretin e Francçesco Filelfo. A meitæ do sec. 15° a traduçion de "Lezze" e do "Parmenide" a cua de Zorzo Trapezunzio a segnò una svotta pe l'elaboaçion teorica do platonismo rinascimentâ. A traduçion, infin, de l'intrego corpus platonico a œuvia de Marseggio Fixin (stampâ a Firençe into 1484) a piggiâ o sorvevento in sce-e precedente traduçioin umanisteghe e a vegniâ ristampâ inti secoli succescivi.
IconografiaModìfica
Semmo che, pe incarego do scolao Mitradate de Scio, l'ea stæto eseguio da-o bronzista Silanion un retræto collocao inte l'Accademia, foscia quande Platon o l'ea anco-in vitta. Se ne conosce ciu che una chinzeña de coppie marmoie, fra e quæ e megio son a Berlin, a Romma (Museo Naçionâ Roman), inte una colleçion privâ tedesca. Platon o l'appâ con una barba foltae co-a fronte arrappâ.
Atri progettiModìfica
- Wikimedia Commons a contêgne di files in sce Platon


text:
Categorîa:Meistro Tacco pe-a gran sciortia 1833
Pàgine inta categorîa "Meistro Tacco pe-a gran sciortia 1833"
Quésta categorîa a contêgne e 8 pàgine indicæ chi de sótta, in sce 'n totâle de 8.
M
- Pagina:Meistro Tacco pe a gran Sciortia 1833.pdf/3
- Pagina:Meistro Tacco pe a gran Sciortia 1833.pdf/4
- Pagina:Meistro Tacco pe a gran Sciortia 1833.pdf/5
- Pagina:Meistro Tacco pe a gran Sciortia 1833.pdf/6
- Pagina:Meistro Tacco pe a gran Sciortia 1833.pdf/7
- Pagina:Meistro Tacco pe a gran Sciortia 1833.pdf/8
- Pagina:Meistro Tacco pe a gran Sciortia 1833.pdf/9
- Meistro Tacco pe-a gran Sciortia de San Giacomo de Foxin-ne


text:
Mon. Sì Signor, e o m'ha dæto doe ore de tempo.
Ger. Ah biforco de corsâ, assasciname a stà manera?
Mon. Tocca a voî aora a çerca o moddo de rescattâ vostro figgio chi è là in caden-na, se ghe voei tanto ben comme m'ei dito.
Ger. Ma cose diavo ælo andæto a fâ sciù stà galera?
Mon. O no pensava miga a quello chi gh'è intravegnuo!
Ger. Vagghe a dî a questo infame de corsâ, che anderò donde fâ de bezœugno. Da i Conservoei do Mâ. Da o Duxe. Da tutti i Tribunali.
Mon. Scì, scì, andæ a çerca i Tribunali dexe miggia in marin-na.
Ger. Ma cose diavo o l'aveiva da fâ sciù stà galera!
Mon. O so destin ghe l'ha conduto.
Ger. Monodda. Bezœugna che ti fassi un' azion da servitô fedele.
Mon. Cos'aggê da fa?
Ger. Che ti te ne vagghi a bordo de quello maledetto corsâ, che ti mandi chì mæ figgio, e che ti resti là in pegno in cangio sò; fin a tanto che agge misso insemme questi dinæ co domanda.
Mon. Eh! v'assunnæ, sciô Geronzio. Figuræve
Pagina:Comeddie.DeFranchi.1830.djvu/316
Sâta a-a navegaçión Sâta a-a çèrchia


text:
92.
E za che semmo a e cannevve arrivæ
prima che sere o crocho; a e pallizzate
ve menno un pò con mi a fà passagiate
per vedde Fratti e Prêj ben ormezæ
Zoveni e vegi e d'ogni quallitæ
con bocca bussa senza fà ciazzate
ri vejvi da i rastelli a quelle intrate
ra sœu guardia montá con proprietæ
E questo l'ea dovuo dovejse fà
conservase a pellizza per a stæ
se no ri becchafighi avjeian da fà
Tanto ciú che davej s'ean zuuæ
quelli schavizzi; se ghe resce intrà
azzebibali tutti con xciablæ.
Pagina:Libeazion.djvu/180
Sâta a-a navegaçión Sâta a-a çèrchia


text:
Testi Accori Spartiti Chitara Fabrizio De Andrè A dumenega
tabs chords lyrics
re la re quandu a dumenega fan u giu la sol re cappellin neuvu neuvu u vestiu sol re cu'a madama a madama'n testa la7 re o belin che festa o belin che festa la re a tutti apreuvu a pruccessiun sol re d'a Teresin-a du Teresùn sol re tutti a mia e figge u diau la7 re sol re la7 che belin de lou che belin de lou re la7 re e a stu lucià de cheusce e de tettin la re ghe fan u sciatu anche i ciù piccin sol re mama mama damme e palanche la7 re veuggiu anâ a casin veuggiu anâ a casin la re e ciùs'addentran inta cittae sol re ciùeuggi e vuxi ghe dan derè sol re ghe dixan quellu che nu peuan di la re de zeuggia sabbu e de lunedì la re a Ciamberlin sussa belin la re a fuxe cheusce de sciaccanuxe la re IN Caignan musse de terza man la re e in Puntexellu ghe mustran l'oxellu la re a Ciamberlin sussa belin la re a fuxe cheusce de sciaccanuxe la re IN Caignan musse de terza man la re e in Puntexellu ghe mustran l'oxellu re la re e u direttù du portu c'u ghe vedde l'ou la sol re 'nte quelle sciappe a reposu da u lou sol re pe nun fa vedde ch'u l'è cuntentu la7 re ch'u meu-neuvu u gh'a u finansiamentu la re u se cunfunde'nta confusiùn sol re cunl'eggiu pin de indignassiun sol re e u ghe cria e u ghe cria derè la7 re sol re la bagasce sei e ghe restè re la7 re e ti che ti ghe sbraggi apreuvu la7 re mancu ciù u nasu gh'avei de neuvu sol re bruttu galusciu de'n purtou de Cristu la re nu t'è l'unicu ch'u se n'è avvistu la re che in mezzu a quelle creatue sol la re che se guadagnan u pan da nue sol la re a gh'è a gh'è a gh'è a gh'è la re a gh'è anche teu muggè la re a Ciamberlin sussa belin la re a fuxe cheusce de sciaccanuxe la re IN Caignan musse de terza man la re e in Puntexellu ghe mustran l'oxellu la re a Ciamberlin sussa belin la re a fuxe cheusce de sciaccanuxe la re IN Caignan musse de terza man la re e in Puntexellu ghe mustran l'oxellu


text:
Mentre che lû s’attissan per méttise a-u següu
Te cápita Françescu tüttu bagnôu da-u süu,
Turnandu allua daa çerchia[1] cun ün âtru só frattìn,
U l’ha a bisaccia pinn-a e ün buttigìn de vìn,
Sentìu lì da Paddre Angelu quella só gràn prudessa,
U lascia ün pô daa parte a solita dulcessa
E: « Bravu! — u te ghe dixe — questa che a l’é caitaè,
Respinze a quellu moddu trèi povei disgrasiaè!
Bella manea che ti üsi cu-i povei peccatuì
E côse ti te creddi? E côse semmu nuì?
Ti nu ricordi quellu ch’ha ditu u Redentû:
Nu sùn vegnüu pe-u giüstu, ma scì pe-u peccatû?
Oûa piggia a bisaccia e questu buttugìn
E dagghe a gambe dietru i nostri fraè assascin:
Ti ghe daiaè a maè numme sta poca refesiùn,
Ma primma d’in zenuggie dumándighe perdùn! »
Poveu Guardian! Pentìu quantu nu se péù dî
U s’incammin-a sübitu dispostu ad obedî;
E intantu San Françesco u prega pìn de ardû
Per ciammà in sce quelle anime a grasia du Segnû.
Appenn-a u poveu Paddre o-i[sic] vedde da luntàn
« Fermaève! » u criâva e intantu u ghe mustrâva u pàn
Quelli se vortan « Bella! E ve-u chì lé, figgéù;
Ghe femmu a pelle, o primma sentimmu côse u véù? »
Quellu u camminn-a sempre e appenn-a u gh’é vixìn
U s’inzenuggia in tèra purzendu u buttigìn.
Quandu u l’ha poi pusciüu piggiâ ün pittìn de sciôu,
U te ghe dixe quellu che u Santu u gh’ha ordinôu.
Quelli, che intantu aveivan ünn-a gran famme e s[a]è,
Ve puèi pensâ se aççettan sens’êse guaèi preghaè.
- ↑ « Tornando allora dalla questua »


text:
Bolle de savon/Ata o bassa d'arvî l'é Pasqua
Sô d'arvî, sô che ti sciorti
fêua, da-o mâ de Portofin,
sô d'arvî, cöse ti porti
a-i zeneixi stamattin?
Ti n'alleiti co-e promisse?
de speransa ti dae ûn fî?
No saan miga peje nisse,
sô d'arvî?
Ata o bassa, con ti arriva
Pasqua, bella festa scioïa,
che a ne porze a ramma d'oiva
e a ne canta l'allelûïa:
giardin, boschi, monti, ciann-e
pe ingiarmâse a gara van;
e battaggian e campann-e...
din, don, dan.
Spunta a rêuza in sciä sò spinn-a
e a fà o sûccao pe l'amê,
ha ûn odô de viovettinn-a
ogni passo, ogni sentê;
han i oxelli ûnn-a romansa
e ûnn-a scigoa han i figgiêu;
ommi e donne ûnn-a speransa
in to chêu.
Pasqua, parline de paxe,
Pasqua, insegnine l'amô,
fà che l'odio o scente, o taxe,
e o deslengue, - giassa a-o sô.
Moîmmo tûtti anchêu o doman,
tanto ricchi che imburae....
Paxe e amô; damme a tò man:
chì gh'é a mae. -


text:
Corse a baxá d'onde mettei ro pé.
Con egue, che brillando
Dixeivan mormorando,
"Patronna eccave chì, ve semmo sciave,
Vorremmo refrescave,
Oura, che da ri pé d'unna reginna
Passemmo a dá tributo a ra marinna.
Oura che da re spalle
Chì de tutta ra valle,
A nomme universá dro territuoerio
Con doce tremeluoerio
Vegnimmo con quest'humida lenguetta
A leccave per fin da ra bocchetta.
Anzi, de ciù d'in sciue,
Fin da ro Cé vegnue,
Mandé da ro Pianeta, chi ne domina,
Che, comme vuôi se nomina,
Adoremmo in destendese per terra,
Dopp'unn'in Cé un'atra Delia in terra.
Ma non solo per vuôi,
Chì se vè resprandí,
L'egua cera, e brillante ciù dro solito,
Che da per tutt'in giolito,
Pá che riando tutta ra campagna,
Ciante, herbe, frute, scioi diggan cocagna.
Pagina:Ricci176.djvu/11
Corse a baxá d'onde mettei ro pé.


text:
Ezerçiççi 2 Giaimo 1924/Il primo discepolo di S. Francesco
Il primo discepolo di S. Francesco
Viveiva là in Assisi ün bravu scignurùn
Che zà u l’aveiva a-u santu piggiôu de l’affesiùn,
Vuendu pe tütti i custi in casa só allogiâlu,
Françescu u gh’ea durmìu, tantu per cuntentâlu,
Ciü votte int’a só stansia, e puemmu immaginâ
Che quellu o-u fesse apposta pe pueilu ün pô stüdiâ.
Da màn in màn s’intendan sempre de ciü fra lû
Scicchè triunfa in ürtimu a grasia du Segnû.
De faèti ün giurnu u riccu Bernardu Quintavalle
Stüffu lé ascì du mundu u te ghe volta e spalle:
U va da San Françescu, o-u prega de vegnî
Da lé per quella néùtte faxendughe capî
Che insumma u se sentîva forte l’ispirasiùn
De cumbinâ ünn-a votta in scia só vucasiùn:
Pensaè se San Françescu u se véù fâ pregâ,
Se u se recilla[1] pocu e se u se fà aspetâ!
Passan a néùtte insemme, parlandu du Segnû
E nu s’accorzan mancu che turna a spuntâ u sû.
Ma ün âtru sû u spuntâva inte l’anima e int’u chéù
De chi duveiva réndise u primmu só figgéù:
Bernardu u l’ha zà faètu a só risulusiùn:
Lasciâ e sustanse a-i povei e u mundu in abbandùn
E poi seguî Françescu cun gioia e cun amû
Per quella stradda streita che u gh’ha mustrôu u Segnû.
- ↑ « Se si conforta, se si rallegra poco ».


text:
Damme chì ro mæ libro de conti, che vœuggio fâ ro baranço. Tirame in çà un-na carrega. (Valerio tira una sedia) basta così... Se un messo me ven à çercâ, famme ciammâ subito. Intanto me fermo un poco chì, pei vei se se prezenta quarche accattao.
Val.. (a parte) E mi vaggo à avizâ Martin de quello chi segue, per vei, se se pœu, d'accomodâ questo cæto. Me pâ che ro tempo se faççe brutto.
Patella, Ghigermo.
Pat. Oh, oh. Bon, bon. L'è giusto solo. Vœuggio accostámeghe. (a parte)
Ghig. (leggendo un libro di conti) Conto de pegore e de bestie, dæte in sœuçia etc. seiçento à Martin etc.
Pat. Bella peçça de panno che veggo! a m'impe l'œuggio, a faræ giusto à propoxito (a parte) (forte). Servo sò umilissimo, sciô Ghigermo.
Ghig. (che non lo vede) S’o l'è ro messo, ch'ho mandao à ciammâ, ch'o l'aspête.
Pat. No Signor... son...
Ghig. Ah.. ah.. sciô procurao.. ro riveriscio.
Pat. Ghe domando scuza. Hò l’onô d'êsse un avvocato. A ognun ri sò titoli.


text:
E coordinæ van inserîe inte ûn di doî segoénti formâti:
gràddi decimâli: atravèrso i paràmetri "lat" e "long"
gràddi sessagesimâli (gràddi, menûti e segóndi): atravèrso i paràmetri latitùdineGràddi, latitùdinePrìmmi, latitùdineSegóndi, latitùdineNS, longitùdineGràddi, longitùdinePrìmmi, longitùdineSegóndi e longitùdineEW. Quésto formòu l'è ascì dîto DMS (da l'ingléize degrees, minites, seconds).
Se se adêuvian lat e long no van utilizæ i paràmetri pe-i gràddi sessagesimâli, e vicevèrsa.
Se e coordinæ no sun inserîe ma sun prezénti in sce l'item Wikidata colegòu, vęgnan lezûe da Wikidata. Se no sun prezénti, mànco in sce Wikidata vęgne vizoalizòu 'n mesàggio d'erô.
Màppe disponìbili
Sun disponìbili màppe pe tùtti i stati e dipendénse dotæ de còdice ISO 3166-1 alpha-3 (o nómme da màppa l'è pægio a-o còdice). Gh'é ascì çèrtidùn màppe pe regioîn naçionâle e internaçionâle, stâti stòrichi e gràndi çitæ.
O template fâ 'na série di contròlli in scî paràmetri e, into câxo d'erô, mostra 'n çèrto mesàggio inserindu ascì a vôxe in Categorîa:Eroî de conpilaçión do template Màppa de localizaçión, o inte ciù specìfiche Categorîa:Pàgine co màppa de localizaçión no existénte e Categorîa:Pàgine co coordinæ de fêua da-a màppa de localizaçión.
Lìsta di poscìbili mesàggi d'erô, co-a lô spiegaçión:
"Màppa no specificâ": no l'è stæto specificòu o prìmo paràmetro, sénsa nómme, do template, ch'o raprezenta o nómme da màppa.
"Màppa no disponìbile": no exìste a pàgina "Template:Màppa de localizaçión/(nómme màppa)".
"Latitùdine no specificâ": no l'è stæta inserîa a latitùdine into formòu decimâle ò DMS, e no l'è prezénte in sce Wikidata.
"Longitùdine no specificâ": no l'è stæta inserîa a longitùdine in formòu decimâle ò DMS, e no l'è prezénte in sce Wikidata.
"I gràddi/menûti/segóndi de latitùdine/longitùdine no sun vàlidi": i valoî de latitùdine/longitùdine inserîi into formòu decimâle (ò DMS) no sun vàlidi.
"Coordinæ de fêua da-a màppa": e coordinæ inserîe, ò lezûe da Wikidata, indican 'na poxiçión de fêua da-a màppa.
Eroî specifici do formòu DMS:
"I gràddi decimâli e DMS no van adêuviæ insémme pe-a latitùdine/longitùdine": sun stæti valorizæ latitùdineGràddi/longitùdineGràddi, quànde no l'êa za prezénte "lat"/"long" (decimâle).
"I menûti van adêuviæ insémme a-i gràddi DMS pe-a latitùdine/longitùdine": sun stæti valorizæ latitùdinePrìmmi/longitùdinePrìmmi, quànde l'êa za prezénte "lat"/"long" (decimâle).
"I segóndi van adêuviæ insémme a-i gràddi DMS pe-a latitùdine/longitùdine": sun stæti valorizæ latitùdineSegóndi/longitùdineSegóndi, quànde l'êa za prezénte "lat"/"long" (decimâle).
"L'emisfêro va adêuviòu insémme a-i gràddi DMS pe-a latitùdine/longitùdine": sun stæti valorizæ latitùdineNS/longitùdineEW, quànde l'êa za prezénte "lat"/"long" (decimâle).
"I menûti de latitùdine/longitùdine sun adêuviæ sénsa i gràddi": sun stæti valorizæ latitùdinePrìmmi/longitùdinePrìmmi sénsa latitùdineGràddi/longitùdineGràddi.
"I segóndi de latitùdine/longitùdine sun adêuviæ sénsa i menûti": sun stæti valorizæ latitùdineSegóndi/longitùdineSegóndi sénsa latitùdinePrìmmi/longitùdinePrìmmi.
"L'emisfêro de latitùdine/longitùdine l'è adêuviòu sénsa i gràddi": sun stæti valorizæ latitùdineNS/longitùdineEW sénsa latitùdineGràddi/longitùdineGràddi.
"L'emisfêro de latitùdine/longitùdine no l'è vàlido": o valô inserîo pe latitùdineNS/longitùdineEW no l'è vàlido.
Ezénpi d'ûzo
Màppa co didascalîa de default (in gràddi)
Màppa co didascalîa de default (decimâle)
Màppa co didascalîa e sfóndo personalizæ
Màppa co etichétta e scìnbolo ciù gréndi do valô de default
Màppa sénsa dîdascalia
Emisfêro òcindentâle (in gràddi)
Emisfêro òcindentâle (decimâle)
Naçioîn che atraversan o 180º meridiàn
Creâ nêuve màppe
Atrovâ 'na màppa sénsa scrîte e in proieçión òrtogràfica.
Creâ a sotopàgina do Template:Màppa de localizaçión adêuviandu, se exìste, a codifica SO 3166-1 alpha-3, âtriménti o nómme do lêugo (âtri nómmi se pœan creâ cómme redirect).
Inserî inta pàgina, conpilandu i paràmentri, o segoénte còdice:
left = longitùdine decimâle do lâto scinìstro da màppa.
right = longitùdine decimâle do lâto dèstro da màppa.
image = nómme do file da màppa.
image1 = [facoltatîvo] nómme do file da màppa fìxica, se quélla de prìmma l'è polìtica.
Âtri eleménti facoltatîvi do #switch adêuviæ de ræo:
ratio = rapòrto altéssa/larghéssa de l'inmàgine, co-o pónto pe-i decimâli, prezénpio se l'inmàgine bâxe l'è 250x400 indicâ 0.625. Permétte l'ûzo de max_height, ùtile pe-e màppe asæ estéize in verticâle.
crosses180 = inserî 'n qualónque valô no vêuo se a màppa atravèrsa o 180º meridiàn.
mark = nómme do file de 'n pontatô de default divèrso da-o balìn rósso.
marksize = dimensción do pontatô de default divèrso da-o balìn rósso.
Inti câxi particolæ de màppe no equiretangolâri, van azónti i segoénti eleménti a-o #switch:
x = espresción (pe #expr) ch'a calcola a poxiçión òrizóntale in pixel in fonçión de latitùdine (variàbile {{{2}}}) e longitùdine (variàbile {{{3}}})
y = espresción (pe #expr) ch'a calcola a poxiçión verticâle in pixel in fonçión de latitùdine (variàbile {{{2}}}) e longitùdine (variàbile {{{3}}})
N.B.: pe copiâ 'na màppa da 'na âtra Wiki generalménte abàsta tradûe o paràmetro "name" e corêze a pàrte dòppo "noinclude", aregordate però de controlâ che no ghe segge za quélla màppa in sce lij.wiki, magâra sótta a 'n âtro nómme.


text:
San Loenso (personn-a)
San Loénso davanti a l'inperatô Valeriàn
Dæti personâli
Mòrte: Ròmma, 258
Âtre informaçioìn
San Loenso, (San Lorenço primma do XIX sec., in Latin Laurentius) o fu un diàcono da Gexa romann-a, nasciüo in Spagna into 3° sécolo.
Vìtta[modìfica | modìfica wikitèsto]
Segundo a tradiçion o l'è stæto martirizzòu brüxàndolo in sce 'na grixella inte l'anno 258, perchè o s'ea refûòu de consegnâ a-e autoritæ e palanche da comûnitæ crestiann-a. O l'è stæto assoterròu fêua de mûagge de Romma in scia via Tiburtinn-a, dove òua se trêuva a baxilica a lê dedicâ, vexìn a l'atuâle çimitêio do Veràn.
O se çélebra o 10 d'agosto.
Inta stöia de l'arte, o vegne rappresentòu vestìo da diàcono e o pòrta in man a grixella scimbolo do sêu supplìssio. Soventi o tegne inte màn anche a crôxe, a borsa, e un libbro con a scrîta Dispersit, dedit pauperibus.
Zena a l'ha dedicòu a San Loénso a sêu cattedrale.
Colegaménti esterni[modìfica | modìfica wikitèsto]
- Wikimedia Commons a contêgne di files in sce San Loenso


text:
Che o gaibo dra Cazetta,
Perch'a poere depenta,
A l'ha tutto l'assesto
In l'osso dra gambetta,
E sorve ra caviggia da o fusello
S'assottiggia dell'arte ro ciù bello.
A vuôé ese stirá,
Se no a resta arrappá,
Perche s'a non è stiggia
A deforma ra gamba e ra caviggia.
Ma t'aregordi tue
Quante za te n'ho dito?
N'oré stancame ciûe,
Che se ti n'oe stá attenta
D'orei l'arte impará,
Mi no te ghe a porrò muôe ciù fá intrá.
Senti testa d'imbuo
In tro spoinciá l'agoggia
Sacci tegnite a vento
Sacci allonghí, amermá, restrenze, e cresce,
E fá tutt'a so tempo,
Ch'allhora ti viré
Quanto sé bon lavó; ma no t'incresce
De staghe attenta ben,
Che ti viré a cazetta comm'a ven.
Oh in tro cresce dra porpa,
Ti l'hé un po meggiorá,
E o pointo ben ti gh'he sapuo mená.
Ma li da ro zenoggio
Gh'e un tantin de strofoggio,
Ma o se puôe comportá ch'o no desdixe,
S'o foise un po ciù streito
Pagina:Ricci176.djvu/585
Che o gaibo dra Cazetta,


text:
Bolle de savon/Ûn figgiêu o l'é comme ûnn-a sciô
Prescidente dell'Asilo infantile
de Borgo Pilla.
Cöse gh'é de ciù bello, de ciù cäo d'ûnn-a sciô?
L'impe a rozâ de gosse ch'en perle, ä baxa o sô.
O giglio, cosci gianco! - da mette in sce l'artâ,
sciô de çettron da fäne coronn-a pe-a sposâ,
o ganêuffano rosso pin de lê, pin de sciamme,
e çento e mille scioette che spuntan in scë ramme;
a viovetta modesta, quæxi ascosa in te l'erba,
e in sciö sò costo a rêuza comme in trono - sûperba.
Chi ghe passa vixin, ommo o donna, l'ödôa;
o zovenotto o-a piggia pe porzila ä scignôa:
ghe parpella in scë fêugge a farfalletta; l'ava
a vêu l'amê; - l'Ariosto ghe dedica ûnn'ottava. -
Cöse gh'é de ciù bello sotto ä cappa do çê?
Ma ghe stà giorno e nêutte d'attorno o giardinê.
Anchêu o-a mette a redosso se sciûscia a tramontann-a,
o-a mette, se gh'é o zêo, doman sotto ä campann-a:
gh'é a gatta chi ä roziggia? - fïto fïto o l'ammassa,
e o ghe leva d'adosso pighêuggio agno e lûmassa.
Lê a cresce a vista d'êuggio bella che a l'innamôa,...
ma sensa o giardinê presto a l'andiæ in malôa.
E ûn figgiêu cöse o l'é? - O n'é forse ûnn-a sciô,
sciô da casa, ch'o vive de cûe de frasche e amô?
Guai, se o se lascia solo, se o giardinê amoroso
no ghe stà apprêuvo! O fiore o diventa... ûn battoso.
Attenti! se se lascia ch'o piggie e stradde storte,
che a lûxe de quelli êuggi coscì belli a s'ammorte,
che quelle bocche fæte pe-i baxi, quelle gemme,
diggan de paole brûtte, diggan de gren giastemme,
a sciô a perde o profûmmo... no basta, se gh'azzunze
che a secca, a crêuva e resta solo o spinon chi punze. -
Ûn figgiêu! - Gh'é quarcosa de ciù prezioso a-o mondo
d'ûn pûtto, d'ûn bamboccio, d'ûn bello risso biondo?
Presente che innamôa, promissa pe o futûro,
anchêu cianta chi scioîsce, doman frûto matûro;
anchêu nostro demoelo, sciô do nostro giardin,
lavoratô doman; onesto çittadin,
che cö stûdio e l'inzegno, co-i muscoli d'äsâ,
cö martello, co a sappa, in porto, in tæra, in mâ
o fä sci che l'Italia, doppo sto gran scrollon,
a segge veramente forte e grande nazion. -
Vasta mente, êuggio d'aquila, chêu grande d'italian,
Mazzin, esule a Londra, o piggiava pe man
i figgiêu dell'Italia despèrsci pe-a çittæ,
e o ghe dîva: sö o vostro meistro, sö o vostro poæ:
e a lö in te ûnn-a stanziëta streita lûvega vêua
con quanto amô, con quanta pascion o fava schêua!
e o veddeiva in sciä spinn-a, a poco a poco a sciô
(pe lê che premio!) arvise sotto ä lûxe do sô.
Scignôe, scignori! in queste nostre sale ghe ven
tûtti i figgiêu da Pilla, tûtti i figgiêu foxen:
son i figgi do popolo, tutta roba nostrâ,
fiori da nostra tæra, fiori do nostro mâ.
In questo Asilo imparan da vitta o scopo e o fin,
veddan a stradda meistra pe-a quæ fäjan cammin,
conoscian che se son zeneìxolli e foxen,
son sorvatûtto - anchêu, doman, sempre - italien.
Chì son a sosto comme i fiori in te ûnn-a særa;
vermi, gatte, lûmasse no pêuan chì fâghe guæra…..
Ma se ûnn-a man no demmo tûtti a ste primme schêue,
povei nostri figgiêu, povie nostre figgiêue!...


text:
Mâ Neigro
Mâ Neigro o l'é 'u mâ interno, proan-a do Mâ Mediterrannio, tra-e còste orientæ d'a penisoa barcannega a O, quelle rùsce e caocaxiche a N e a E e quelle de l'Anatolia a S.
DescriçionModìfica
A seu origine a l'è direttamente connessa con l'evolussion geologica do Mâ Mediterrannio. O comunica co-o Mediterrannio a traverso o Bosfoo e o Streito di Dardanelli, e co-o Mâ d'Azov atraverso o Streito de Kerč; o creuve 420.000 km2 co-un volumme de 514.500 km3 e o g'ha una profonditæ mascima de 2245 m, compreisa inte 'na vasta platea sotta i 2000 m. Ghe sbocca numeroxi sciummi (Danubio, Dnestr, Bug, Dnepr, Kÿzÿl Irmak ecc.), i quæ, anche a causa d'e particolaritæ do climma (de stæ in genere mite e uverni reddeni), ghe determinan de condissioin fixico-chimiche particolæ.
A tempiatua in superfiçie a l'è in media de 6 °C supeiô a quella de l’aia, co-un'escurscion annoa de 20 °C; in profonditæ decresce fin a 45-90 m pe poi aumentâ e stabilizzase in gio a 9 °C tra 200 e 2000 m.
A salinitæ a diffeisce noteivemente da quella do Mediterrannio: a l'è in gio a l’8-9‰ inta zona de influensa di sciummi; do 18‰ in superfiçie e do 22,5‰ a partî da-i 700 m in zù. Complescivamente o tenô medio o l'è do 22‰ contra o 38‰ do Mediterrannio.
E corrente superfiçiæ (esigue son quelle subacquee verticale) g'han un andio scinistrorso partindo da-o Mâ d’Azov.
E marêe no razonzan i 10 cm de ampiessa.
Biologicamente se nòtta 'n'ingente redussion qualitativa d'a flora e d'a fauna, tavotta compensaa da 'na ricchessa quantitativa, dovua a-e condissioin de salinitæ; a vitta a l'è assente a-o de sotta d'i 200-300 m de profonditæ, pe-a scarscitæ de l'osciggeno deslenguao inte l'ægoa.
I priçipæ scai portoæ son Odessa, Costansa, Sebastopoli, Novorossijsk e Trabisonda.
Noteive impulso a-o traffego commerciale l'è derivao, in particolâ, da-o completamento (1992) do canâ ch'o conzonze o Danubio, a monte de Ratisbon-a, co-o Men, aseguando o collegamento fluviâ tra o Mâ Neigro e o Mâ do Nord.
Atri progèttiModìfica
- Wikimedia Commons a contêgne di files in sce Mâ Neigro


text:
ÇÈÑÇåíã ÈÇáßíáÇäí (ÇáäÑæíÌ)
Ýí ÇäÊÙÇÑ ÇáÇÚáÇä ÇáÃæáí Ëã ÇáäåÇÆí áäÊÇÆÌ ÇáÇäÊÎÇÈÇÊ ÇáÊÔÑíÚíÉ¡ ÇäØáÞÊ ÇáÊÍÇáíá áÊÕæíÑ ÇáãÔåÏ æ Ýåãå æ ÇÓÊÎáÇÕ ÇáÏÑæÓ æ ÇáæÞÇíÉ ãä ÇáÃÓæÃ. ÝåäÇß ãä íÔÏøå ÇáËÃÑ¡ æ ÂÎÑ ÇáÍÞÏ ÇáÇíÏíæáæÌí¡ æ ËÇáË ÇáÎæÝ¡ æ ÑÇÈÚ ÇáÞáÞ æ ÎÇãÓ ÇáÍÓÏ¡ æ ÓÇÏÓ ÇáÍÓÑÉ æ ÓÇÈÚ ÇáÛíÙ .. æ åí ãÔÇÚÜÑ ØÈíÚíÉ ÊÍÏË Ýí ÇáãÌÊãÚÇÊ¡ ÝãÇ ÈÇáß Ýí ÇáãÌÊãÚÇÊ ÇáÊí áã ÊÊãÑøÓ ÈÇáÔßá ÇáßÇÝí Úáì ÇáããÇÑÓÉ ÇáÏíãÞÑÇØíÉ¡ ÍÊì ÊÊÔÈøÚ ÈåÇ ÇáÚÞæá ¡ æ ÊÊÚÇØì ãÚ ÇáãÔåÏ Úáì ÃÓÇÓå. æ åí ÅÔÇÑÉ Åáì ÍÌã ÇáÚãá ÇáÐí íäÊÙÑäÇ ÌãíÚÇ¡ áÊÑÓíÎ Þíã ÇáÍÑíÉ æ ÇáÏíãÞÑÇØíÉ æ ÊÍÕíäåÇ ãä ÔæÇÆÈ ãÏøÚÜíåÇ æ ÃÚÏÇÆåÇ ãÚÇ.
Åä ãÇ "íõäÝÎ" Ýíå ÇÚáÇãíÇ Çáíæã ÊÕæíÑ ÇáãÔåÏ æ ßÃäå ÚæÏÉ Åáì ÇáäÙÇã ÇáÓÇÈÞ æ ããÇÑÓÇÊå ÇáÞãÚíÉ. æ åÐÇ ÊæÇÕá Ýí ÊÞÏíÑí áãÓÇÑ ÇáÊÚØíá ÇáÓÇÈÞ ÇáÐí ÊÚÏøÏÊ æÌæåå¡ æ ÓõÚí áßÈÍ ÇáÊÛííÑ æ ÓÌäå Èíä ÍÏøí ÇáÊÚØíá Ãæ ÇáÊÛííÑ ÇáÔßáí æ Çáæåãí. ÅáÇ Ãä ãÇ ÃõäÌÒ Åáì ÍÏ åÐå ÇááÍÙÉ íõÔíÑ Åáì ÃääÇ ÊÍÑÑäÇ ãä ßáÇ ÇáÍÏøíä. æ åÐÇ "ÇáäÝÎ ÇáÇÚáÇãí" íõÑíÏ Ãä íõÑÌÚäÇ Åáì ÇáæÑÇÁ. ÝÇáÐÇßÑÉ ÇáÊæäÓíÉ áÇ ÊÒÇá ÍíøÉ¡ æ ÊÚÑÝ Ãä ÇáÇÛÑÇÁ æ ÇáÊÑåíÈ åí ÇáæÓÇÆá ÇáÃÈÑÒ ááäÙÇã ÇáÓÇÈÞ. æ ÈÐáß íÑíÏ Ãä íæåãæääÇ ÃääÇ "ÚÇÆÏæä" Åáì ãÇ ãÖì æ áíÓÊÚÏ " ÃÓÑì ÇáØãÚ" æ " ÃÓÑì ÇáÎæÝ".. æ ãÔÇåÏ ÝÕæá ÇáÑÈíÚ ÇáÚÑÈí ÇáÃÎÑì ÝíåÇ ãä åÐå ÇáÇÔÇÑÇÊ ãÇ íõÑÈß ÃÕÍÇÈ ÇáÞáæÈ ÇáÖÚíÝÉ æ ÇáÚÞæá ÇáÎÇæíÉ..
ÝÇáãÔåÏ ÇáÇäÊÎÇÈí áã íÍØ ÑÍÇáå ÈÚÏ¡ áßí äÈäí Úáíå ÇÓÊäÊÇÌÇÊ äåÇÆíÉ¡ ÅáÇ Ãä ÅÔÇÑÇÊå ÊõáåãäÇ æ ÊõæÌåäÇ Åáì ÊÑßíÒ ÌåæÏäÇ æ ÊæÌíååÇ äÍæ ÏæÇÆÑ ãåãÉ ÂäíÇ æ ÇÓÊÑÇÊíÌíÇ¡ æ äõÌãáåÇ Ýí ÇáÊÇáí:
1. ÇáÇÚÊÑÇÖÇÊ ÇáÞÇäæäíÉ Ýí ÍÇáÉ ÊæÝøÑ ÃÏáÉ ÏÇãÛÉ.
2. ÇáÇäÊÎÇÈÇÊ ÇáÑÆÇÓíÉ
3. ÅÏÇÑÉ ãÌáÓ ÇáäæÇÈ
4. ÊÝÚíá ÇáåíÆÇÊ ÇáÏÓÊæÑíÉ
5. ãÌÇáÓ ÇáÃÞÇáíã¡ÇáÌåæíÉ æ ÇáÈáÏíÉ
æ íÈÞì ãßÓÈ ÇáÍÑíÉ¡ åæ ãÚÑßÉ ÇáæØä æ ÇáÐí ÃÏÇÑÊå ãÄÓÓÇÊ ÇáãÌÊãÚ ÇáãÏäí ÈßÝÇÁÉ ÈÇåÑÉ Ýí ÇáãÑÍáÉ ÇáÓÇÈÞÉ¡ æ ÈÇáÌåÏ äÝÓå æ ÃßËÑ¡ íÌÈ ÇäÎÑÇØ ÇáÌãíÚ¡ áÊÈÞì ÑÇíÉ ÇáÍÑíÉ ãÑÝæÚÉ Ýí ÓãÇÁ ÇáæØä. æ ÕãøÇã ÍãÇíÉ ÇáÍÑíÉ ÇáæÍÏÉ ÇáæØäíÉ¡ ÇáÐí ÇäÒáÞ ÇáÈÚÖ áÇÓÊåÏÇÝåÇ æ ÃÑÇÏ ÊÞÓíã ÇáæØä Åáì: Ãåá ÇáÔãÇá æ ÊÕæíÑåã ÈÃäåã " ÃÒáÇã ÇáäÙÇã ÇáÓÇÈÞ" æ Ãåá ÇáÌäæÈ Èßæäåã " ÃæÝíÇÁ ááËæÑÉ"¡ æ åÐÇ Ýíå Ùáã ßÈíÑ æ ÍíÝ æ æÑÇÁå ÛÇíÉ ÎÈíËÉ¡ åÏÝåÇ ÅÔÚÇá äÇÑ ÇáÝÊäÉ ÇáÏÇÎáíÉ¡ æ ÊãÒíÞ ÇáæØä.. ÚáíäÇ ÇáÍÐÑ ãä ãËá åÐå ÇáÏÚæÇÊ.. æ áÊßä ÇáæÍÏÉ ÇáæØäíÉ æ ÞíãÉ ÇáÍÑíÉ æ äåÌ ÇáÏíãÞÑÇØíÉ ãÌÊãÚíä ÑÄíÊäÇ ÌãíÚÇ æ ÕãøÇã æÌæÏäÇ ÇáÍÑ æ ÇáãÓÊÞá..


text:
SECONDO. 47
Caporale, Minetta.
Min. E-lo ra verité, ò m'han ciantoù una carotta, che con questa compagnia de comedianti, ghe ne sé un mié paizan? Ou se fuise cossì, e vorré paghá ra ciù bella cosa ch'haggie ra Reggina* mé patronna: ma cian; questo chi ven in sà o me n'ha ere.
Cap. Tè té, che tiorba è questa? Frae guarde bella giovena*, me pá d'haveive conosciuo. Cappari! in Turchia gh'è dra roba da Cristien.*
Min. Si pù che sentirò unna votta unna lengua chi me piaxe, amigo, si ben son in sti paeixi son carne battezá mi assie.
Cap. Toccherà* sciù, à ra parola m'accorzo che sei Zeneize, haggiandora mossa; ma che diao v'ha straccou con sti barbotti?
Min. No meritemmo* chiù motti à tora, grosse come ro pugno re ho traose* con queste bestie.
Cap. Che scapola-o? E no manco de dive, e vorré che fuissan sbiri, che v'asseguro che faré vostre vendette.
Min. Lascemmo corre, che gh'hò feto ro callo, parlemmo un pò dra nostra Ziena, che me cazze re stisse de saveine querche noeva; ò Ziena Ziena cocagna dre camerere.
Cap. Cosa vorreive* che ve dighe, l'è in


text:
Li fioreti de messê san Francescho/3
3.
Lo devotissimo servo de lo cruciffixo messê san Francescho per l'asperessa de la penetencia e per lo contunio ihanze e' l'era quaxi devegnuo orbo per modo che o veiva pocho. E lo qua una vota inter le atre o se partì da lo lögo unde ello era e ze a lo lögo unde era frai Bernardo per parllâ con ello de le cosse divine; e zointo che o fo a lo lögo o trovà che ello era a la serva in oraciom tuto daito e tuto conzointo con Dee. Lo qua san Fracescho ze a la cella tre fiâ digando: "Vene a parllâ con questo orbo". E frai Bernardo non ge respoze niente perssochè l'era homo de grande contenplaciom e lo qua avea l'animo levao a Dee e avea singullâ gracia a parllâ con Dee, cossì como per pu vota san Fracescho lo avea proao, e per questa caxom o dexirava de parllâ con ello. E staito in pocho e vegando che o non ge respondeiva, si lo ihamà la seconda fiâ e cossì la terssa vota in quello messo[sic] modo che l'aveiva faito la prima fiâ, e frai Bernardo non lo odì mai, per la qua caxom o non ge respoze mai. De che san Fracescho se partì in pocho desconsolao e ello messmo maravegandosse infra ello che frai Bernardo non ge respondesse abiandollo per tre fië ihamao. E san Fracescho partiandosse con questo penssamento e quando o fo in pocho alargao o disse a lo so conpagnon (e disse): "Aspetame chì"; e ze in um lögo solitario, in lo qua lögo o se butà in terra con le brasse in croxe e pergà[sic] Dee che o ge revellasse perchè frai Bernardo non ge avea respozo. E stagando in questa contenplaciom o ge vegne una voxe da Dee chi ge disse: "O povero homo de che te turbi-tu? E te pa raxoneive che lo homo debia lassâ Dee per la creatura? Che, quando ti ihamavi frai Bernardo, ello era tuto conzointo comeigo, e perssò o non te odiva, ni poiva vegnî a tie; doncha non te maravegâ se o non te odì ni vègne a ti, avizandote che ello era si föra de ello, che ello non te odiva quando ti lo ihamavi". E habiando san Fracescho questa responciom da Dee, incontenente con grande fressa o tornà inver frai Bernardo per acuzassege umermenti de la turbaciom che ello aveiva auo[sic] inver de ello.
E frai Bernardo vegando vegnî san Francescho inver ello si ge ze incontra e butassege a li pê; alaora san Fracescho lo fè levâ su e con grane[sic] umillitae si ge cointà lo penssamento e la turbaciom che ello avea auto[sic] inver de lê e como de questo Dee ne lo avea repreizo. E dito questo o ge comandà per la santa obediencia e ge disse: "E' te comando che ti facij quello che te comanderò". E temando che sam Francescho non ge comandasse cossa atissima*, como o sorea fâ, e vogando honestamente schivâ quella obediencia, si respoze cossì: "E' sum aparegao de fâ la vostra obediencia prometandome de fâ quello che comanderò a voi." E san Fracescho prometandogello, frai Bernardo disse: "Paire mê di quello che ti voi che fassa". Alaora san Francescho disse: "E' te comando per la santa obediencia che punissi la mea prezenciom che aora che me buterò in terra sorvin che tu me meti l'um pê sum la gora e l'atro sum la bocha, e cossì me passa tre vota da l'una parte a l'atra digandome «vergögna e vituperio», e anchora te digo che ti me degi dî «ihaxi villam figo de Pero Bernardo, unde t'è vegnua tanta superbia, che ti ê una villissima creatura?»" E odando questo frai Bernardo bem che o ge fosse duro a fâ questo, pu per la santa obediencia pu corteizementi che o poè o fè quello che san Francescho ge avea comandao. E faito questo san Francescho ge disse: "Comanda aora ti quello che ti vöi che fassa, per so che te o promisso obediencia". Disse frai Bernardo: "E' te comando per la santa obediencia che ogni fiâ che noi semo inseme chì, ti me degi reprende e coreze asperamenti de li mê deffeti". De che san Francescho se maravegà de questo cognossando frai Bernardo de tanta santitae, per la qua cossa o l'aiva in grande reverencia per che o ge parea che o non poisse esse repreizo de niguna cossa. E perssò d'alaora inanti san Francescho se dava lögo de non stâ con ello, per la dita obediencia, perssochè o n'avesse cazom[sic] de dige parolla de reprensiom, persochè o l'avea per homo de grande santitae. Ma quando e' l'avea covea de veillo e de odillo parllâ de Dee o se partiva da ello a lo pu tosto che o poiva. E l'era una grande devociom a vei con quanta caritae e reverencia lo paire Francescho parllava e uzava con so figo frai Bernardo primogenito.
A lozo e a gloria de Ihu. Xe. e san Francescho. Amen


text:
Pantalera
A pantalera (sàiva a dî "toâ" in piemontéize, dîta balón a-a pantalera ascì) a l'é 'n zêugo de squàddra asæ scìmile a-o balón, do quæ a peu êse consciderâ a sò variànte ciù tradiçionâle. A pantalera a vén praticâ sorviatùtto into Bàsso Piemónte, spécce tra a provìnsa de Cùnio e quélla de Àsti, ma a l'êa ancón prezénte inte pàrte da Ligùria ascì, prinçipalménte inta valàdda da Bórmia.
A ciù inportànte diferénsa inte régole do zêugo a conscìste into fæto chò-u balón, a-o moménto da batûa, o no vén corpîo co-o pùgno ma tiòu in sce 'na toâ de légno, dîta apónto pantalera, ch'a l'é inclinâ, arenbâ a 'na miâgia e rifinîa con de listélle che dàn de deviaçioìn iregolâri a-o camìn do balón. Aprêuvo a-e particolaritæ do cànpo, inta pantalera gh'é bén bén de diferénse tra 'n pòsto a l'âtro, co-a prezénsa de vàrri eleménti architetònichi cómme grondànn-e, pòrte, scæn, lanpioìn e pogiöli che réndan asæ inprevedìbile o camìn da bàlla[1].
Régole[modìfica | modìfica wikitèsto]
A ciù pàrte de régole da pantalera a l'é in comùn co-o balón tànto che, de fêua che pe-e diferénse, o regolaménto ofiçiâ o rimànda a quéllo de l'âtra disciplìnn-a.
Cànpo de zêugo[modìfica | modìfica wikitèsto]
Pe quànte o rigoàrda o cànpo de zêugo o dêve sodisfâ i requixîti di cànpi arangiæ do balón[2]; pe de ciù, l'é vietòu zugâ inti sferistêi da Série A e, pe quélli da Série B, l'é necesâia 'n'outorizaçión[3]. Inti cànpi de zêugo a caraterìstica ciù particolâ a l'é dónca a prezénsa da pantalera: 'na toâ de légno ch'a dêve avéi 'na longhéssa conpréiza tra i 120 e i 180 cìtti e 'na larghéssa de 80-100 cìtti. A sò altéssa da-o terén a càngia in sciâ bâze do cànpo ma, a ògni mòddo, a se dêve trovâ lóngo un di fiànchi magioî do cànpo e a dêv'êse inclinâ. In sciâ fàccia de d'âto da pantalera dêvan pöi esîghe de listélle perpendicolâri, inte 'n nùmero conpréizo tra 5 e 8[4].
L'é poscìbile, ma no òbligatöio, indicâ pe tæra 'n coridô de slànso, co-ina lìnia de batûa scitoâ a 'na distànsa màscima de éutto mêtri da-o prinçìpio da pantalera, óltre che de 'na larghéssa magiô de un mêtro e mêzo. No l'é òbligatöia mànco a lìnia de fóndo cànpo de la da pantalera ma, into câxo a foîse segnâ, a l'é da métte a ciù de sétte mêtri lónxi da-a fìn da toâ[4].
O zêugo[modìfica | modìfica wikitèsto]
A diferénsa prinçipâ into zêugo a l'é dovûa a-a prezénsa da pantalera: defæti no ghe saiâ l'açión da batûa, ch'a l'é sostitoîa da-o slànso da bàlla in sce sta toâ chi. Pò-u slànso l'é poscìbile pigiâ l'asbrîo, che però o l'é da limitâ inte 'n'àrea co-ina distànsa mìnima da-a pantalera de 5 mêtri. O slànso, ch'o vêgne efetoòu da-o zugòu dîto batitô ò campau, o l'é lìbero, co-a sôla régola da coscì dîta "spalétta": sàiva a dî chi-â bàlla a no peu êse tiâ alsàndola ciù in âto da spàlla prìmma do slànso mæximo[5].
O contèzzo di pónti o l'é pægio a quéllo do balón, co-a diferénsa chò-u nùmero màscimo de càcce o l'é de dôe, con l'inversción de cànpo ch'a l'é da fâ cómme a segónda càccia a l'é segnâ in sciô cànpo. De régola, inta pantalera a l'é prevìsta a modalitæ di vantàggi, co-o zêugo che, a-i 40 pâri, o vên goâgnòu da-a squàddra ch'a l'arîva a doî chìnze de destàcco in scî aversâi[6].
In sciâ fìn, gh'é 'n'integraçión a-i câxi de fàllo: l'é defæti consciderâ tâ ògni açión ch'a pórta a bàlla in sciâ proieçión da pantalera in sciô terén; 'na bàlla che, dòppo o bótto in sciâ toâ, a va a-o xêuo a-o de la da lìnia de l'àrea de slànso e 'na bàlla ch'a sbàtte cóntra a miâgia derê a-a toâ sénsa avéila tocâ[7].
Conpetiçioìn[modìfica | modìfica wikitèsto]
De pantalera o no vên inandiòu 'n canpionòu cómme pe âtri zêughi sferìstichi, a ògni mòddo gh'é di tornêi asæ avoxæ che se zêugan co-ina cadénsa anoâle. Tra quésti o ciù inportànte o l'é o coscì dîto "tornêo di pàixi", ancheu arivòu a-a sò trentaçinquêxima ediçión, e ch'o védde a parteçipaçión de inportànti zugoéi de balón ascì. In sciâ bâze do nùmero de squàddre iscrîte o peu êse spartîo in sce ciù série, vegnìndo inandiòu cómme 'n canpionòu picìn. L'atoâle detentô do tornêo, arivòu a-a sò 36° ediçión, o l'é a squàddra de Bosia[8].
Segóndo o regolaménto de sta disciplìnn-a chi, i tornêi dêvan êse outorizæ da-a F.I.P.A.P (Federaçión Italiànn-a Balón, Federazione Italiana Pallapugno in italiàn), a quæ a ne peu delegâ l'òrganizaçión a di comitâti ò de socjêtæ tèrse, decidéndo ascì se consentî a partecipaçión a-i zugoéi profescionìsti de balón[9].
Nòtte[modìfica | modìfica wikitèsto]
- ↑ (IT) Pantalera - Scîto ofiçiâ da Federaçión Italiànn-a Balón, in sce fipap.it. URL consultòu o 29 agòsto 2022.
- ↑ (IT) Régola 2 - Cànpi (PDF), in Regolaménto técnico balón a-a pantalera, Federaçión Italiànn-a Balón, 2017, p. 3.
- ↑ (IT) Régola 1 - Regolaménte generâle (PDF), in Regolaménto técnico balón a-a pantalera, Federaçión Italiànn-a Balón, 2017, p. 3.
- ↑ 4,0 4,1 (IT) Régola 3 - A Pantalera (PDF), in Regolaménto técnico balón a-a pantalera, Federaçión Italiànn-a Balón, 2017, p. 3.
- ↑ (IT) Régola 5 - Slànso ò batûa (PDF), in Regolaménto técnico balón a-a pantalera, Federaçión Italiànn-a Balón, 2017, p. 4.
- ↑ (IT) Régola 4 - Zêugo (PDF), in Regolaménto técnico balón a-a pantalera, Federaçión Italiànn-a Balón, 2017, p. 4.
- ↑ (IT) Régola 6 - Fàlli (PDF), in Regolaménto técnico balón a-a pantalera, Federaçión Italiànn-a Balón, 2017, p. 4.
- ↑ (IT) Pantalera, il Torneo dei Paesi è di Bosia, in sce losferisterio.it, 16 òtôbre 2022. URL consultòu o 29 òtôbre 2022.
- ↑ (IT) Régola 1 - Regolaménto generâle (PDF), in Regolaménto técnico balón a-a pantalera, Federaçión Italiànn-a Balón, 2017, p. 3.
Colegaménti estèrni[modìfica | modìfica wikitèsto]
- (IT) Pantalera - Scîto ofiçiâ da Federaçión Italiànn-a Balón, in sce fipap.it. URL consultòu o 29 agòsto 2022.
- (IT) Scîto do giornâle "Lo Sferisterio", in sce losferisterio.it. URL consultòu o 29 agòsto 2022.


text:
Trabizonda
Trabizonda ò Trabezonda (in tûrco Trabzon, in grego antigo TpaπeZoῦς) - Çittæ da Turchia (230.399 ab. into 2009), insce-a còsta do Mâ Neigro, a-i pê da caden-a di Monti Ponteghi, vexìn a-a foxe do Deǧirmen.
Descriçion e stòia[modìfica | modìfica wikitèsto]
L'antiga çittæ grega a l'ea costruîa sciû 'n atocian a forma de trapessio; quella tûrca a se stende insce-o scianco de l’atocian verso o mâ.
Pòrto commerciale (esportassion de legnamme, nisseue, tabacco); industrie tescile.
A provinsa de Trabizonda a s'estende sciû 4664 km2 e a conta 765.127 abitanti.
Âtri progètti[modìfica | modìfica wikitèsto]
- Wikimedia Commons a contêgne di files in sce Trabizonda


text:
Barçellonn-a
Barçelonn-a ([barse'luŋa]; ofiçialmente Barcelona, in catalàn [bəɾs̙əˈlonə] e in spagnòllo [baɾθeˈlona]) a l'è ûnn-a çitæ da Spagna de 1 664 162 abitanti (dæto do 2020, area metropolitann-a instituçionâle: 3 239 337 abitanti), capolêugo da Catalogna, ûnn-a comunitæ autónoma da parte de levante do Stâto, öltre che de l'ömònima provinsa e da Comarca del Barcelonès.
Sovianominâ Ciutat Comtal o Ciudad Condal (Çitæ di Cônti), a l'è a segonda çitæ da Spagna pe nùmero di abitanti dapêu da capitale Madrid e a déxima de l'Union Europea.
GiögrafîaModìfica
A s'attrêuva insciâ còsta do Mâ Mediterraneo, a-o nòrd-òvest de Spagna, 120 km a-o sûd di monti Pirenei, insce 'na cianûa limitâ da-o mâ (a est), da-a Serra de Collserola (a òvest), o sciûmme Llobregat (a sûd) e o sciûmme Besós (a nòrd).
ClìmmaModìfica
Barçelonn-a a l'ha ûn clima mediterraneo con quarche caratteristica atìppica pe questo génere de clima, comme ûnn-a quantitæ abastansa consistente d'ægoa in estæ e ûn mìnimo secondâio di preçipitaçioìn in invèrno. Questo perché Barçelonn-a, coscî comme tûtta a Catalogna, a risente d'a sêu poxiçión into Mediterraneo de ponente.
Zenâ e frevâ son i meixi ciû freidi; lûggio e agosto i ciû câdi. A ciû ærta tenperatûa mai registrâ inta çitæ a l'è stæta de +38,6 °C, o 12 de agosto do 2003, e a ciû freida i -7 °C de l'11 de frevâ do 1956. L'estæ do 2003, comme de résto in tûtta l'Euròpa de Ponente, a l'ha fæto segnâ o meize co-a tenperatûa media ciû ærta da quande o s'ha de registraçioìn (+27,8 °C comme media de agosto), mentre o frevâ do 1956 o l'è stæto o meize in media ciû freido do vintéximo secolo: 4,5 °C.
A poxiçión de Barçelonn-a tra a "Serra de Collserola" (no ciû elevâ de 516,2 metri) e o Mâ Mediterraneo, a fa sci che no ghe seggian grandi differense de tenperatûa tra o giorno e a nêutte inte tûtto l'anno. I fenòmeni de sòfoco, (afa in italiân, xafogor in catalân), son abastansa râri. De 'nvèrno, quande i sciûscian i venti de Maestrâle ò de Tramontann-a, a sensaçión de freido a pêu êse sentîa ciû viva.
E preçipitaçioìn son ben sparmæ inti tûtti i meixi e e stagioìn de l'anno, scibén se veddan de ciû in primmaveia e in ötûnno, ma e burrasche de stæ capitan de spesso ascî. Con tûtto che o gran freido o l'è còssa râra, quande e masse d'âia gelâ ôtrepassan o Gorfo de Lión portando o freido inscia Penixoa Iberica, scinn-a a Barçelonn-a a pêu vegnî a neie. A questo propòxito, o se ricòrda a neiadda do Denâ 1962, quande inscia çitæ i son cheiti 50 cm de neie into çentro e quaxi ûn metro inte artûe. Ciû de recente, de grandi neiadde son capitæ a novénbre do 1999 (mai coscî fîto scin da-o Seiçénto), a dexénbre do 2001 e into frevâ do 2018.
StöiaModìfica
Pòsti de interèsseModìfica
Architetûe religiôzeModìfica
- Catedrâle da Sànta Crôxe e Sànt'Eulalia
- Baxìlica de Sànta Màia do Mâ
- Sagrada Família
Architetûe civîliModìfica
- Cantê navâle reâ de Barçellonn-a
- Casa Batlló
- Casa Milà
- Mercòu de La Boqueria
- Plaza de toros Monumental
- Palàçio da generalitæ de Catalogna
- Palàçio da Mûxica Catalànn-a
Architetûe militâriModìfica
- Castéllo de Montjuïc
ÂtroModìfica
- La Rambla
- Plaça de Catalunya
- Plaça Reial
- Pàrco Güell
- Monuménto a Cónbo
EconomîaModìfica
Into 1992 a l'è stæta sede di Zêughi Olimpici de stæ. Into 2004 o se gh'è tegnùo pe-a primma vòtta o Forum Universâle de-e Curtùe, a çitæ a l'ha öspitóu l'Espoxiçión internaçionâle do 1888 e quella do 1929, e a l'è a sede fissa do Congresso Mondiâle de Tecnologîa Mòbile (Mobile World Congress) e de l'Unión pe-o Mediterraneo. Povendo contâ inscio turismo, insce o sêu porto e inscia vixinansa co-a Fransa (160 km da Le Perthus), a çitæ a l'è o segondo ciù grande çentro industriâle e finançiaio da Spagna dòppo Madrid, pe de ciù a l'è anche o pòrto ciù inportante into ànbito comerciâle e turistico e ùn di maggiôi d'Euròpa.
ColtûaModìfica
ManifestaçioìnModìfica
Fèste e fêeModìfica
ComunicaçioìnModìfica
StràddeModìfica
A çitæ de Barçellonn-a a l'è servîa da-e segoénti outostràdde:
- A2: a colega a çitæ co-a capitâle spagnòlla, Madrìd
- AP-2: va aprêuvo a-a A-2 ma s'aferma a Zaragoza
- C-16 e AP-7: colegàn a çitæ co-a Frànsa; a prìmma atravèrso i Pirenæi, a segónda pasando lóngo a còsta.
Ferovîe e traspòrti pùbliciModìfica
Barçellonn-a a l'è colegâ a-a ræ feroviària a âta velocitæ spagnòlla (AVE), che se ferman inta grànde staçión de Barcelona-Sants, gràçie a-i quæ gh'è di colegaménti dirètti co-o rèsto do pàize e co-a Frànsa.
O traspòrto pùblico o l'è garantîo da-a segónda metropolitànn-a ciù estéiza do pàize, formâ da 12 lìnie, pe 198 staçioìn, e lónga ciù de 160 chilòmetri. Se contàn ascì 6 lìnie de tranvài e 8 do servìçio feroviàrio urbâno (Cercanías Barcelona). Rigoàrdo a-o traspòrto pùblico in sce gómma inte gh'è 150 lìnie de coriêre urbâne e 53 èstra-urbâne.
AriopòrtiModìfica
A çitæ de Barçellonn-a a l'è servîa prinçipalménte da l'ariopòrto de Josep Tarradellas Barcelona-El Prat (còdice IATA "BCN") ma, pe de scèlte ciù low-cost, són adêuviæ ascì i ariopòrti de Girona-Costa Brava (còdice IATA "GRO") o quéllo de Reus (còdice IATA "REU").
AministraçiónModìfica
DistréitiModìfica
O teritöio de Barçellonn-a o l'è sudivîzo, da-o 1984, inti segoénti dêxe distréiti:
BinelàggiModìfica
Scìndichi de Barçellonn-aModìfica
Galerîa d'inmàgineModìfica
O monuménto dedicòu a Cristòffa Cónbo.
NòtteModìfica
- ↑ (ES) INE, Población por capitales de provincia y sexo.(2911), INEE.
- ↑ Da-o 1982 Pasqual Maragall i Mira
- ↑ Da-o 1997 Joan Clos
- ↑ Da-o 2006 Jordi Hereu
Âtri progèttiModìfica
- Wikimedia Commons a contêgne di files in sce Barçellonn-a
Colegaménti estèrniModìfica
- (ES, CA, EN) Scîto ofiçiâ, in sce barcelona.cat. URL consultòu o 17 arvî 2021.


text:
Giöxeppe Mazzin
Gioxeppe Mazzin (it: Giuseppe Mazzini) (Zena, 22 zügno 1805 - Pisa, 10 marzo 1872) o l'è stæto un patriotta e pensatô, ün di ciù grendi protagonisti do Risorgimento italian.
Domenico Lama (1823-1890), Giöxeppe Mazzin
Dæti personâli
Mòrte: Pisa, 10 marzo 1872
A vitta[modìfica | modìfica wikitèsto]
Gioxeppe o l'ea figgio do Giacomo, mego e professö üniverscitaio, e da Maja Drago, ch'a l'ha avüô coscì grande importansa in ta sö formasion spirituale. Doppo avei stüdiou filosofia, belle lettie e meixinna, o seguiä finna ä laurea o ni o l'ha moddo de strenze i rapporti con i atri patrioti dell'ambiente zeneize do sö tempo: i fræ Ruffin (Zane, Jacopo, Agostin e Ottavio), F. Campanella, Piero Torre. In to 1827 o se laurea e o l'intra in ta Carbonaja. Dall'anno succescivo o tegne unna rubrica lettiaia, primma in sce l' Indicatore Genovese e poi in sce l' Indicatore Livornese.
O 13 novembre 1830 o vegne imprexonou a seguito da delassion de 'na spia, e o resta in to forte de Savonna figna ao 28 zenä 1831. In te questa occaxon, raxonando in sce i limiti da Carboneria e di sö scistemi, o progetta unna associasion ciù adatta ao contesto nasionale: a Giovane Italia. Espülso a l'estero doppo esse sciortio de prexon, o passa in Svissea, poi in Fransa, in Corsega e in te l'Italia Çentrale, (dove l'ea ancun in corso moti patriottici). Fallia a spedision, o ritorna in Fransa, a Marseggia (dove o pübblica a Lettera a Carlo Alberto).
In te questo periodo o fonda a Giovane Italia e o giornale con o mæximo nomme. In to 1833 o l'è costreito a lasciä Marseggia pe a Svissea; fallisce dui tentativi insurresionæ in Savoia e in to Napolitan. L'anno doppo o fonda a Giovane Europa pe allargä o programma da Giovane Italia. E prescioin reazionaie o costrenzen do 1837 a annasene anche da a Svissea, pe stabilise a Londra. Scciuppæ e rivoluzioin do 1848 o torna in Italia, a Milan, dove o l'è in contrasto con o governo provvisoio, essendo contraio all'ünion da Lombardia con o Piemonte. O 21 zennä 1849 o popolo de Romma o l'eleze rappresentante ä Costituente.
Mazzin o l'arriva in ta Çittæ Eterna o 5 de marzo e o 30 do mæximo meise o l'è eletto Triumviro. Cheita Romma pe l'intervento franseize, ghe tocca turna l'exilio a Londra. In ti anni succescivi gh'è növi fallimenti di tentativi mazzinien: in to 1852 coa fuxilazion di Martiri de Belfiore; in to 1853 con l'insurrezion milaneise; con di ätri moti do 1854 e 1855 e con a spedizion do Pisacan do 1857. O ritorna in Italia doppo l'armistizio de Villafranca ma fallisce o sö tentativo de invadde Stato Pontifiçio e o Regno de Napoli. O collabora in to 1860 con o Gaibado pe preparä a Spedizion di Mille. In to 1863 fallisce un'ätra insurrezion, in Friuli.
In te l'agosto 1870 o vegne arrestou a Palermo e imprexonou a Gaeta. Sciortio pe amnistia o va unn'ätra votta in exilio a Londra. O torniä in patria do 1872, muindo a Pisa, dove o passiä i sö ürtimi giorni sotta o nomme fäso de dottor Brown. I funerali, a Zena, vedian unna strazordenaia partecipazion de popolo (Çimiteio monumentale de Stagen).
A memorialistica a n'ha tramandou che Pippo, comme o l'ea ciammou dai amixi, o l'ea appascionou de muxica e bravo sunou de chitara. O l'è stæto proprietaio de ün di urtimi esemplari de mandolin zeneize (diverso da quello napulitan perchè con sei corde e accordou comme unna chitara).
O pensceo[modìfica | modìfica wikitèsto]
Caratteristica do pensceo do Mazzin a l'è a fede religiosa, unna fede che a no se riconosce in te nisciünn-a de religiuin offiçiæ, meno che mai in te quella cattolica (in te a prefazion de Dei Doveri dell'uomo o scrive ...la base d'ogni autorità tirannica, il Papato). Pe o Mazzin Dio o se incarna in te l'umanitæ. L'Italia a saiä libera quande se affermiä unna Lezze morale superiô a tütti quelli che se metten comme intermediai fra Dio e o Popolo. Da o punto de vista sociale i operai van liberæ da a scciavitù do salario, attraverso a libera associazion, diventando padruin lû meximi do terren e di capitali. Questa poxizion a differenzia Mazzin dao socialismo, che allua o mesciava i primmi passi, in quanto o mazzinianeximo o l'avversa a lotta de classe. Rilevante in to sö pensceo, pe i tempi, l'idea che l'emancipazion da donna a doviä accompagnä quella dell'operaio.
Colegaménti esterni[modìfica | modìfica wikitèsto]
- Commons, Giuseppe Mazzini [1]


text:
Due brocche de viovetta/A-o fâ do giorno
Gh'é in te l'aja ûn odô
bon, san de primmaveja:
chì e là spunta ûnn-a sciô;
o tempo o l'é in candeja,
e pä che tûtto rie,
o monte, a valle, o çê,
e mûage, e ville, e prie,
e.... i caroggin de Prê:
ä mattin, de bonn'öa,
quande fa bon dormî,
o merlo zà o scigöa,
e a passoa a fa cî cî;
l'é ancon neigro o levante,
e da-i erboi, da-e gronde,
da mëzo a tûtte e ciante
se ciamma e se risponde:
chi risponde? chi ciamma?
chi zêuga a scondillô?
chi va de fêuggia in ramma
dando o bon giorno a-o sô?
chi monta sciù d'asbrïo?
chi se calûmma? chi
porta ûnn-a paggia a-o nïo
e ha ûn gran da fâ e da dî?....
O l'é ûn remescio e ûn gran
fru-fru d'äe: - ma chi pêu
tradûe o verso che fan
frenguelli e roscignêu?
finch.... zist.... o merlo poi
in bon zeneize o fi-
schia: Baciccia di cöi
Baciccia vegni chì!


text:
Turta de sücca dûse
A turta de sücca dûse a l'è 'na turta tipica prieṡe e da vaâ du Maémua prepaâ inte feste de l'autünnu (da Tütti i Sànti fin a cuelle de Denâ), a se tröva ascì a Löa, dunde a l'è tipica du 24 de dixenbre. Segundu e legénde lucàli a l'è ina risètta antichìscima, ch'a végne prepaâ dau XVII seculu.[1]
Ingredienti pe 6/8 persùne[modìfica | modìfica wikitèsto]
A sföggia[modìfica | modìfica wikitèsto]
• 200gr de faîna (de lungu a l'è devöâ cuella integrâle)
• êgua (ad öggiu, cuanta a ne bàsta)
• öiu de oîva (cuantu ne basta)
U cìn[modìfica | modìfica wikitèsto]
• 1,5 kg de sücca giana
• in övu
• in cügiâ de faîna de cêxi
• 50 gr de pignöi
• 50 gr de üghétta
• 3 cügiê de Marsala
• 100 gr de sücâ semuâ
Preparasiùn[modìfica | modìfica wikitèsto]
Pé cumensà bezögna inbastî i ingredienti pé a sföggia, inpastànduli assèmme fin a cuande u nu se fùrma in inpastu mòrbidu. Da chi u bàsta passàlu in t'ina pücagétta, pé fâlu ripuṡâ.
Lascê a sücca in sce in föggiu de làtta e metîla in-tu fùrnu a 200 gràddi pé cuṡai mèṡṡ'ùa o in ùa, vistu che u tenpu u dipénde dae dimensciùi de sta chì. Levê i semmi e a scürsa.
Intu mentre andài a sciaccâ cun a fursîna a purpe da sücca, da inseì ascì l'üghetta in-tu Marsala, doppu avéla lavâ.
Andài poi a mescciâ au Marsàla l'övu, a sücâ, a faîna de céxi e ascì i pignöi, cun in cügiâ. Dividéi pòi a sföggia in dùi furme reùnde, inseì inte 'na teja a sfoglia e poi ascì l'inpastu. Serê i bùrdi ben e metîi tüttu a cöxe intu furnu, fin a cuande u cuû da crùsta u nu u l'è bellu duòn.[2]
Âtre varietê[modìfica | modìfica wikitèsto]
A Löa a turta a se preṡénta scimile, ascì se cun quarche diffeénsa, ad eṡempiu inte l'inpastu inte sta sitê i ghe méttan ascì a vaniglia, pé arumatiṡâ de ciü u piâttu, assemme a l'arànciu nu tratòn. Pé amurbidî l'inpastu se ghe pò metî ascì ina meia renetta.[3]
Notte[modìfica | modìfica wikitèsto]
- ↑ (IT) A gastronomica, stòje de furnelli, in sce ilsecoloxix.it. URL consultòu o 3 lùggio 2021.
- ↑ (IT) Turta de Sücca, a risetta, in sce rivieradeibambini.it. URL consultòu o 3 lùggio 2021.
- ↑ (IT) Turta de sücca, varietê de Löa, in sce yumpu.com. URL consultòu o 3 lùggio 2021.


text:
Lavaggio Poltrone A Domicilio Flero ⭐ Lavaggio Divani A Domicilio Milano in tessuto o in pelle, ma anche lavaggio poltrone, moquette, materassi e tappezzeria. Lavaggio Poltrone A Domicilio …
Lavaggio Poltrone A Domicilio Lentate Sul Seveso
Lavaggio Poltrone A Domicilio Lentate Sul Seveso ⭐ Lavaggio Divani A Domicilio Milano in tessuto o in pelle, ma anche lavaggio poltrone, moquette, materassi e tappezzeria. Lavaggio Poltrone A …
Continue Reading infoLavaggio Poltrone A Domicilio Lentate Sul Seveso →
Lavaggio Poltrone A Domicilio Monzambano
Lavaggio Poltrone A Domicilio Monzambano ⭐ Lavaggio Divani A Domicilio Milano in tessuto o in pelle, ma anche lavaggio poltrone, moquette, materassi e tappezzeria. Lavaggio Poltrone A Domicilio …
Continue Reading infoLavaggio Poltrone A Domicilio Monzambano →
Lavaggio Poltrone A Domicilio Poggio Rusco
Lavaggio Poltrone A Domicilio Poggio Rusco ⭐ Lavaggio Divani A Domicilio Milano in tessuto o in pelle, ma anche lavaggio poltrone, moquette, materassi e tappezzeria. Lavaggio Poltrone A Domicilio …
Continue Reading infoLavaggio Poltrone A Domicilio Poggio Rusco →
Lavaggio Poltrone A Domicilio San Giuliano Milanese
Lavaggio Poltrone A Domicilio San Giuliano Milanese ⭐ Lavaggio Divani A Domicilio Milano in tessuto o in pelle, ma anche lavaggio poltrone, moquette, materassi e tappezzeria. Lavaggio Poltrone A …
Continue Reading infoLavaggio Poltrone A Domicilio San Giuliano Milanese →
Lavaggio Poltrone A Domicilio Toscolano Maderno
Lavaggio Poltrone A Domicilio Toscolano Maderno ⭐ Lavaggio Divani A Domicilio Milano in tessuto o in pelle, ma anche lavaggio poltrone, moquette, materassi e tappezzeria. Lavaggio Poltrone A …
Continue Reading infoLavaggio Poltrone A Domicilio Toscolano Maderno →


text:
Ànno bizestîle
'N ànno bizestîle o l'é 'n ànno solâre ch'o contégne 'n giórno in azónta, pe schivâ o slitaménto de stagión.
DescriçionModìfica
Ògni quàttro ànni s'intercàla 'n ànno bizestîle de 366 giórni: o giórno in ciù o l'é inserîo còmme o 29eximo giórno de frevâ, sàiva a dî o derê do méize de frevâ. Son bizestîle i ànni no secolâ co-o nùmero ch'o se divìdde pe 4 e i ànni secolâ co-o nùmero ch'o se divìdde pe 400.
Âtri progèttiModìfica
- Wikimedia Commons a contêgne di files in sce Ànno bizestîle


text:
Piaggio M. - Poesie 1846/Esopo Zeneize/O Rango, o Zembo e l' Orbo
FOA LIII.
O RANGO , O ZEMBO E l’ORBO.
Ma che bella figûa
Che fasso co-a mæ gamba arrensenïa!
(Dixeiva ûn giorno andando
Un Soppo ranghezzando):
Gente, fæme o ritræto!....
Te ringrazio davveì, Maddre Natûa!
Ti m’hæ ben favorïo
Per fâme mostrâ a dïo;
Bezêugna che mæ Moæ quand’a m’ha fæto
A gh’avesse de pasta carestia ! ...
Ho ûnn-a gamba chi manca ûn parmo e mezo,
Coscì no me gh’arrëzo,
E me tocca a fâ a bella penitenza
De ballâ e sempre andâ
Senza saveì de mûxica, in cadenza!....
E mi (rispose ûn Gobbo) che figûa
Me tocca a fâ !.... cö baûlo sempre a-e spalle!
Bezêugna che o camalle,
E de giorno e de seja!....
Ho ûnn-a voxe scannâ, pâ ch’agge a peja!...
Te ringrazio mi ascì, Maddre Natûa,
Ti m’hæ ben prediletto
De no poeì manco stâ sorvin in letto!...
Quando me fè mæ Moæ
A gh’aveiva, me paeì, troppa abbondanza,
O dunque a fè ûn errô de concordanza
Con fâme quattro parmi e ciù de zembo
Perchè pertûze e mûäggie se m’arrembo!...
Cose ve lamentæ?
(Ghe disse ûn poveo Orbo chi i sentì
Argomentâ coscì)
Spëgiæve ûn pô in sce mi, dæme ûnn’êuggiâ,
Zacchè a voî atri mi no a posso dâ!....
Poi me dieì, se gh’è ciù ommo disgraziôu
E infeliçe de mi!....
No posso fâ dui passi de chì lì
Senz’ëse accompagnôu
O da ûn bacco, o da ûn can,
O da chi per caitæ me dagghe man !....
N’ho mai visto mæ Moæ, ni a mæ figûa,
Nè e bellesse che dixan da Natûa;
Comme saeivo contento
D’ëse comme voî atri in mæ zûamento!
Anzi vorrieivo aveì
Non ûn zembo, ma treì....
E davanti, e derrê,
E magära ëse rango da duî pê!....
Aomanco foise guerso,
Che veddendoghe, è intrandoghe per terso,
Porrieivo giudicâ chi ha ciù raxon,
Ma se no veddo ninte , che orbo son!....
Chi i so giorni tranquilli vêu passâ,
No conte quelli ciù de lê feliçi.
Ma quelli ciù infeliçi o pêu contâ.


text:
Li fioreti de messê san Francescho/18
18.
Lo fidelle servo de Xe. messê san Francescho tegne una vota um Capitoro generâ a Santa Maria de li Angeri, a lo qua Capitoro ge fo V
o frai; e li ge vegne san Domenego, cavo e fondamento de li frai Prichoi, lo qua vegniva de Bergogna per andâ a Roma, e odando la congregaciom de lo Capitoro che fava san Francescho in lo piam de Santa Maria de li Angeri, si lo ze a vei con sete frai de lo so Ordem. Anchora a quello capitoro ge fo um Cardenâ devoto de san Francescho, a lo qua san Francescho ge avea proffetezao che o devea esse Papa, e cossì fo, lo qua Cardenâ era vegnuo studiozamenti da Peroza, unde era la corte; e ogni di vegniva a san Fracescho e a li söi frai, e alchuna vota o ge cantava la messa, e alchuna vota o sarmonava a li frai in Capitoro; e pigiavasse grande dilleto e devociom, quando o vegniva a vexitâ quello santissimo Capitoro, vegandolli seze in quello piam de Santa Maria, tuti quelli frai in schera chì a LX, chì a LII-, chì a C e chì a CC e in tal lögo generâ CCC inseme, ocupai soramenti in raxonâ de Dee, in oraciom, in lagreme e in exercicio de caritae, e si stavam con tanto silencio e con tanto ordem, in modo che o non se ge sentiva um remô, e maravegandosse de tanta multitudem cossì bem ordenâ, con lagreme e devociom [diceva:] "Per serto questo è lo cavo* de lo exercio de li cavarê de Dee!" Che o non s'odiva pu um parllâ in tanta murtitudem de giente, ma o raxonava una schera de frai o in oraciom, o dixeivam lo officio, o pianzeivam le lor peccae, o raxonavam de la sarvaciom de le lor anime. E g'era frai de diversse Provincie; e perssò quello se ihamava Capitoro gienerâ. Li lor leti eram in piana terra e li lor oregê era de pria o de legni. Per la qua caxom o g'era tanta devociom, a ogni persona chi li veiva o chi li odiva, e era tanta la fama de la lor santitae, che de la corte de lo Papa, chi era a Peroza, o de le atre terre e de la valle de Spoleto de li quai lögi vegniva monti conti e baroni e cavaler e atre generacioim e popullari, e lì g'era vegnuo monti cardenai e veschi e abai e atri iherexi, per vei quella cossì santa e umer e grande congregaciom, de la qua lo mondo [non ebbe mai] de tanti santi homi inseme; e principamenti e' ge veivam lo cavo e paire de quella gente, lo qua avea arobao a lo mondo cossì bella prea* raxonando de* cossì bello e devoto gregio a seguî le arme* de lo vero pastô messê Ihu. Xe. Seando doncha raxonao* e deliberao lo Capitoro per lo generâ meistro messê san Francescho in frevô de Xe. e' prepoze lo parllâ de Xe., e prichando in [a]ta voxe de lo Sprito Santo chi lo fava parllâ; e per caritae o perpoze doi sermoni con queste parolle: "Figolli mê, grande gracia a promisso Dee, ma monto moi sum da Dee promisse a noi, e inperssò oservamo quello che gi amo promisso e aspeitemo de serto quelle chi sum promisse a noi. De breve è lo dilleto de lo mondo, ma la peña chi seguirà si sarà perpetua. E inpressò la peña de questo mondo si è pissena, ma la gloria de l'atra vita si è infinita". E sorva queste parolle prichando devotissimamenti o conffortava e induxeiva tuti li frai a obediencia e a reverencia de la santa maire Zexia e carnâ fratinitae*, e si pregàm per tuto lo pövo de Dee e li confortava in la paciencia de le aversitae de lo mondo e tenperancia in le prosperetae e conservâ castitae e mondancia angellicha e avei paxe con Dee e con li homi e con la propia consencia, in amâ la povertae santissima. E pöa o disse: "E' comando per lo merito de la santa obediencia a voi tuti, chi sei congregai chì, che nissum de voi non agia cura in solicitudem de niguna cossa, ni da mangâ, ni da beive, ni de cossa nesesaria a lo corpo, ma soramenti abiai lo cör a orâ a Dee; e a Ello lassai tuta la solicitudem de lo vostro corpo e inpressò ch'e' l'a speciâ cura de voi". E tuti questi resevèm lo comando con alegro animo. E conpio lo sermon de san Francescho, tuti quanti se missem in oraciom.
De che san Domenego, chi era prezente a queste cosse, se maravegà forte de lo comandamento de san Francescho e tegnello indiscreto, non possando penssâ che tanta multitudem se [poiss]em reze sensa avei cura ni solicitudem de le cosse nesesarie de lo corpo. Ma lo principâ pastô Xe. beneito v[oga]ndo mostrâ como ella a cura e solicitudem de le soe pegore e a singullâ amô a li söi poveri, jncontenente o l'inspirà la gente de Peroza e de Spoleto e de Faligio* e de Spola* e de Disso* e de le atre terre d'intorno, che e' portassem da mangâ e da beive a quella santa congregaciom. E gorda subitamenti vegnî da le dite terre [uomini] con some e cavalli e cari caregai de pan e de vin e de formago e de fave e de atre bone cosse da mangâ, secondo che fava bezögno a poveri de Xe. E otra questo e' adussem toage e boce e atri vasselli chi favam mestê a servî. [E beato si riputava chi più cose potesse portare, o più sollecitamente servire,] intanto che e' digo che li baroni e li conti e li cavarê e atri gentiromi chi vegnivam a vei con grande umillitae e devociom, ge servivam davanti. Per la qua cossa san Domenego, vegando questa cossa e cognossando veramenti che la providencia divina si li vorea proâ in questo, de che veramenti o se recognossè avi[sic] zuigao fassamenti san Francescho de lo comandamento indiscreto, e inzenogassege davanti e umermenti o ge disse soa corpa e cognossando veramenti che Dee a avoto speciâ cura de questi santi poveri, e si non lo savea, e ello promisse de lì avanti de oservâ la evangellicha e santa povertae e disse: "Mareito sea da parte de Dee che tuti quelli frai de lo mê Ordem li quai in lo dito Ordem prezumem de avei de propio". Si che san Domenego, [fu] ediffichao de la fe de san Francescho e de la obediencia e de la povertae (e) de cossì grande Ordem, de la providencia divina e de la copioza abondancia de ogni bem.
E in quello mesmo Capitoro o fo dito a san Francescho che monti frai portavam li corieti e li serihi de ferro sum le carne, per la qua cossa monti se ne amorotivam[sic] e alchuni ge ne moriva, e monti ge n'eram chi non poivam orare[sic]. De che san Francescho, como discreto paire, si comandà che piaschum chi avesse corieto o seriho de ferro si se lo devesse trâ e dagello denanti. E cossì fem. E fone nomero bem D corieti e tropo pu serihi sensa li brassë*, si che se ne fè um grande monte e san Francescho li fè lassâ tutti zu.
E pöa conpio lo Capitullo, san Francescho conffortandolli tuti in bem e ameistrandolli como e' devessem scanpâ sensa peccao de questo mondo, e cossì e' romazem tuti confortai, e con la benissiom de Dee e soa o li mandà in le soe provincie, consolai de leticia sprituâ.
A lozo e a gloria de messê Ihu. Xe. e de la soa Maire e de lo umillissimo servo messê san Francescho.